
1. Iepirkuma nosaukums:
Ēkas daļēja atjaunošana ar lietošanas veida maiņu Šaurā ielā 28, Daugavpilī (1.etaps)
2. Iepirkuma identifikācijas numurs: 

DVP 2026/177
3. Iepirkuma veids:
Atklāts konkurss saskaņā ar Publisko iepirkumu likuma 8.panta pirmās daļas 1.punktu.

4. Iepirkuma normatīvais regulējums:
Publisko iepirkumu likums (skatīt – https://likumi.lv/ta/id/287760-publisko-iepirkumu-likums), Ministru kabineta 2017.gada 28.februāra noteikumi Nr.107 “Iepirkuma procedūru un metu konkursu norises kārtība” (skatīt – https://likumi.lv/ta/id/289086-iepirkuma-proceduru-un-metu-konkursu-norises-kartiba), Starptautisko un Latvijas Republikas nacionālo sankciju likums (skatīt – https://likumi.lv/ta/id/280278-starptautisko-un-latvijas-republikas-nacionalo-sankciju-likums), citi spēkā esošie attiecināmie normatīvie akti.
5. Pasūtītāja nosaukums, adrese, citi rekvizīti un pretendenta jēdziens:
	Pasūtītājs, kurš veic iepirkumu:
	Daugavpils valstspilsētas pašvaldība

	Reģistrācijas numurs:
	90000077325

	Juridiskā adrese:
	Kr.Valdemāra iela 1, Daugavpils, LV-5401, Latvija

	Kontaktpunkts:
	Daugavpils valstspilsētas pašvaldības iestādes “Daugavpils pašvaldības centrālā pārvalde” Centralizēto iepirkumu nodaļa

	Kontaktpunkta adrese:
	Imantas iela 9 - 1B (ieeja no Teātra ielas), Daugavpils, LV-5401, Latvija

	Tālrunis:
	65404319

	Elektroniskā pasta adrese:
	iepirkumi@daugavpils.lv

	Darba laiks:
	Pirmdienās no 08:00 līdz 12:00 un no 13:00 līdz 18:00;

otrdienās, trešdienās, ceturtdienās no 08:00 līdz 12:00 un no 13:00 līdz 17:00;

piektdienās no 08:00 līdz 12:00 un no 13:00 līdz 16:00

	Kontaktpersona:
	Daugavpils valstspilsētas pašvaldības iestādes “Daugavpils pašvaldības Centrālā pārvalde” Centralizēto iepirkumu nodaļas juriste Kristīne Šede, tālrunis 65404201, elektroniskā pasta adrese kristine.sede@daugavpils.lv

	Pasūtītājs, kas parakstīs iepirkuma līgumu:
	Daugavpils valstspilsētas pašvaldība

	Reģistrācijas numurs:
	90000077325

	Juridiskā adrese:
	Kr.Valdemāra iela 1, Daugavpils, LV-5401, Latvija

	Pretendents:
	Piegādātājs (fiziska vai juridiska persona, kā arī šādu personu apvienība jebkurā to kombinācijā), kurš ir iesniedzis piedāvājumu atklātā konkursā.


6. Iepirkuma priekšmeta apraksts, apjoms, finansējums, atbilstošākais CPV kods vai kodi:
6.1. Ēkas daļēja atjaunošana ar lietošanas veida maiņu Šaurā ielā 28, Daugavpilī (1.etaps), saskaņā ar tehnisko specifikāciju – nolikuma 1.pielikums. Pretendentiem ir pienākums nodrošināt, lai iepirkuma līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi.
6.1. Darbu apraksts, apjoms un nosacījumi ir norādīti nolikuma tehniskajā specifikācijā – nolikuma 1.pielikums. 
Skaidrojums konkursa nedalīšanai daļās – darbi tiek veikti vienā objektā un to apjoms ir pārāk mazs, līdz ar to nav lietderīgi un finansiāli izdevīgi dalīt konkursu daļās. 
6.2. CPV kodi:

6.3.1. galvenais kods – 45000000-7 (celtniecības darbi).
6.3. Iepirkuma priekšmetā norādītos būvdarbus plānots finansēt no pašvaldības un valsts  budžeta. Līgumi tiks parakstīti, ja tiks piešķirts iepriekš minētais finansējums.
7. Iepirkuma priekšmeta daļas, to apjoms un piedāvājumu iesniegšanas noteikumi iepirkuma priekšmeta daļās:
7.1. Iepirkuma priekšmets nav sadalīts daļās.
7.2. Piedāvājumu variantu iesniegšana nav paredzēta.

8. Vispārīgi noteikumi attiecībā uz vispārīgo vienošanos:
Nav attiecināms.
9. Iepirkuma līguma izpildes termiņš un vieta:
9.1. Līguma izpildes termiņš – 60 (sešdesmit) kalendārās dienas no līguma parakstīšanas dienas.
9.2. Līguma izpildes vieta – Daugavpils valstspilsētas pašvaldības administratīvā teritorijā, Latvijas Republika.
10. Piekļuve iepirkuma procedūras dokumentiem, papildu informācijas sniegšana un informācijas apmaiņa:
10.1. Pasūtītājs nodrošina brīvu un tiešu elektronisku piekļuvi atklāta konkursa dokumentiem un visiem papildus nepieciešamajiem dokumentiem elektronisko iepirkumu sistēmas tīmekļvietnē www.eis.gov.lv.
10.2. Ja piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz 5 (piecu) darbdienu laikā, bet ne vēlāk kā 6 (sešas) dienas pirms pieteikumu un piedāvājumu iesniegšanas termiņa beigām.
10.3. Papildu informāciju pasūtītājs nosūta piegādātājam, kas uzdevis jautājumu, un vienlaikus ievieto šo informāciju elektronisko iepirkumu sistēmas tīmekļvietnē www.eis.gov.lv, kur ir pieejami iepirkuma procedūras dokumenti, norādot arī uzdoto jautājumu.
10.4. Ieinteresēto piegādātāju pienākums ir pastāvīgi sekot tīmekļvietnes www.eis.gov.lv atklāta konkursa profilā publicētajai informācijai.  
10.5. Informācijas apmaiņa starp pasūtītāju un piegādātājiem notiek rakstiski – pa pastu vai elektroniski, pieprasījumus adresējot iepirkuma komisijai un norādot iepirkuma nosaukumu un identifikācijas numuru.
11. Piedāvājumu iesniegšanas un atvēršanas vieta, datums un laiks:
11.1. Piedāvājumu iesniegšanas veids – elektroniski
. 

11.2. Piedāvājumu iesniegšanas vieta – elektronisko iepirkumu sistēmas tīmekļvietnes www.eis.gov.lv e-konkursu apakšsistēmā.

11.3. Piedāvājumu atvēršanas vieta – elektronisko iepirkumu sistēmas tīmekļvietnes www.eis.gov.lv e-konkursu apakšsistēmā.

11.4. Piedāvājumu iesniegšanas datums un laiks – līdz 2026.gada ___._____, plkst.10:00 pēc vietējā laika.
11.5. Piedāvājumu atvēršanas datums un laiks – 2026.gada ___._________, plkst.14.00.
11.6. Piedāvājumu atvēršanai var sekot līdzi tiešsaistes režīmā elektronisko iepirkumu sistēmas e-konkursu apakšsistēmā.

11.7. Ārpus elektronisko iepirkumu sistēmas e-konkursu apakšsistēmas iesniegtie piedāvājumi netiek atvērti un neatvērti tiek nosūtīti atpakaļ iesniedzējam.
12. Ieinteresēto piegādātāju sanāksmes norises vieta, datums un laiks:
12.1. Ieinteresēto piegādātāju sanāksme netiek paredzēta.

12.2. Iepirkuma komisija rīko ieinteresēto piegādātāju sanāksmi, ja ne vēlāk kā 10 dienas pirms piedāvājumu iesniegšanas termiņa pēdējās dienas ir saņemti vismaz divu ieinteresēto piegādātāju priekšlikumi rīkot ieinteresēto piegādātāju sanāksmi. 
12.3. Sanāksmi rīko ne vēlāk kā piecas dienas pirms piedāvājumu iesniegšanas termiņa pēdējās dienas, un informāciju par sanāksmi ievieto pircēja profilā vismaz trīs dienas iepriekš. 
12.4. Iepirkuma komisija sniedz papildu informāciju un atbild uz sanāksmes laikā uzdotajiem jautājumiem. 
12.5. Sanāksmes gaita tiek protokolēta.
13. Prasības attiecībā uz piedāvājuma noformējumu un iesniegšanu:
13.1. Piedāvājums jāiesniedz elektroniski elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:

13.1.1. izmantojot elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;

13.1.2. elektroniski aizpildāmos dokumentus elektroniski sagatavojot ārpus elektronisko iepirkumu sistēmas e-konkursu apakšsistēmas un pievienojot atbilstošajām prasībām (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);

13.1.3. elektroniski sagatavoto piedāvājumu šifrējot ārpus elektronisko iepirkumu sistēmas e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).

13.2. Sagatavojot piedāvājumu, pretendents ievēro, ka:

13.2.1. piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā vai pdf formātā). Tehniskais un finanšu piedāvājums jāaizpilda atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā (tehniskais piedāvājums jebkurā formātā, finanšu piedāvājums excel formātā).
13.2.2. pretendents piedāvājuma dokumentus paraksta ar drošu elektronisko parakstu un laika zīmogu vai ar elektronisko iepirkumu sistēmas piedāvāto elektronisko parakstu;
13.2.3. piedāvājuma dokumentus paraksta pretendenta paraksttiesīga persona ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta (pārstāvības) tiesībām vai šīs personas pilnvarota persona, pievienojot atbilstoši noformētu pilnvaru un dokumentu, kas apliecina pilnvaras izdevēja paraksta (pārstāvības) tiesības un kurā precīzi norādīts pilnvarotajai personai piešķirto tiesību un saistību apjoms. Ārvalsts pretendenta paraksttiesīgas personas  paraksta (pārstāvības) tiesības apliecināmas atbilstoši ārvalsts normatīvo aktu prasībām (piemēram, norādot publiski pieejamu reģistru, kur iespējams pārliecināties par pretendenta paraksttiesīgas personas paraksta (pārstāvības) tiesībām);
13.2.4. ja piedāvājumu iesniedz personu apvienība jebkurā to kombinācijā, piedāvājumā norāda tās pilnvaroto pārstāvi ar tiesībām elektroniski parakstīt visus ar šo iepirkuma procedūru saistītos dokumentus. Pilnvarojums pārstāvēt personu apvienību ir jāparaksta katras personas apvienībā iekļautās personas pārstāvēttiesīgajai vai pilnvarotajai personai.

13.3. Pretendents līdz piedāvājumu iesniegšanas termiņa beigām var grozīt vai atsaukt iesniegto piedāvājumu, izmantojot attiecīgos elektronisko iepirkumu sistēmas pieejamos rīkus. Piedāvājuma grozīšanas gadījumā līdz piedāvājumu iesniegšanas termiņa beigām par piedāvājuma iesniegšanas laiku tiek uzskatīts pēdējā piedāvājuma iesniegšanas brīdis.
13.4. Piedāvājuma atsaukšanai līdz vai pēc piedāvājumu iesniegšanas termiņa beigām ir bezierunu raksturs, un tā izslēdz pretendentu no iespējamās vai faktiskās dalības atklātā konkursā. 

13.5. Piedāvājums sastāv no elektroniski sagatavotiem un parakstītiem dokumentiem:
13.5.1. piedāvājuma nodrošinājums saskaņā ar nolikuma 14.punktu;
13.5.2. kvalifikācijas dokumenti saskaņā ar nolikuma 20.punktu;
13.5.3. tehniskais piedāvājums saskaņā ar nolikuma 21.punktu;
13.5.4. finanšu piedāvājums saskaņā ar nolikuma 22.punktu.
13.6. Pretendents piedāvājuma noformēšanā ievēro elektronisko dokumentu likumā un Ministru kabineta 2005.gada 28.jūnija noteikumos Nr.473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus  piedāvājumā  esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.

13.7. Piedāvājumā iekļautajiem dokumentiem jābūt skaidri salasāmiem, bez labojumiem vai dzēsumiem, lai izvairītos no jebkādiem pārpratumiem. Ja ir izdarīti labojumi, tiem jābūt apstiprinātiem ar pretendenta pilnvarotās personas parakstu. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.

13.8. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018.gada 4.septembra noteikumiem Nr.558 “Dokumentu izstrādāšanas un noformēšanas kārtība”.

13.9. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 “Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents. 

13.10. Pretendents nedrīkst veikt izmaiņas elektronisko iepirkumu sistēmas e-konkursu apakšsistēmā šī atklāta konkursa profilā publicēto veidņu struktūrā, t.sk. dzēst vai pievienot rindas vai kolonnas.
13.11. Piedāvājums jāsagatavo tā, lai nekādā veidā netiktu apdraudēta elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, Pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai.
13.12. Pretendents iesniedz parakstītu piedāvājumu. Piedāvājumu paraksta pretendenta amatpersona ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstoši noformētu pilnvarojuma dokumentu. Ja piedāvājumu iesniedz piegādātāju apvienība, piedāvājumu paraksta visas personas, kas ietilpst apvienībā, vai tās pilnvarota persona.
13.13. Ja piedāvājumu iesniedz piegādātāju apvienība vai personālsabiedrība, piedāvājumā papildus norāda personu, kas atklātā konkursā pārstāv attiecīgo piegādātāju apvienību vai personālsabiedrību, kā arī katras personas atbildības sadalījumu.
14. Prasības piedāvājuma nodrošinājumam:
14.1. Piedāvājuma nodrošinājums ir iepirkuma procedūras dokumentos paredzēta naudas summas iemaksa pasūtītāja norādītajā kontā, bankas vai apdrošināšanas sabiedrības garantija par noteiktu naudas summu, kuru pretendents kopā ar piedāvājumu iesniedz pasūtītājam kā nodrošinājumu piedāvājuma spēkā esībai.

14.2. Piedāvājuma nodrošinājuma summa – 500,00 euro (pieci simti euro 00 centi).

14.3. Piedāvājuma nodrošinājuma spēkā esības termiņš – 6 (seši) mēneši, skaitot no piedāvājumu atvēršanas dienas.

14.4. Piedāvājuma nodrošinājuma veidi:

14.4.1. bankas izdota bankas garantija (piedāvājumam pievienojama garantija, kas parakstīta  ar drošu elektronisko parakstu);

14.4.2. apdrošināšanas sabiedrības izdota apdrošināšanas garantija jeb polise (piedāvājumam pievienojama polise, kas parakstīta ar drošu elektronisko parakstu, un polises apdrošināšanas prēmijas apmaksu apliecinošs dokuments, kurā norādīts polises numurs vai maksājuma uzdevuma numurs, pievienojot maksājuma uzdevumu);

14.4.3. piedāvājuma nodrošinājuma summas iemaksa kontā – līdz piedāvājumu iesniegšanas brīdim jāiemaksā Daugavpils valstspilsētas pašvaldības bankas norēķinu kontā: Valsts kase, n/k LV15TREL9802003052000, kods TRELLV22, kā maksājuma mērķi norādot “Piedāvājuma nodrošinājums atklātā konkursā ar identifikācijas Nr.DVP 2026/177” (piedāvājumam pievienojams iemaksu apliecinošs dokuments).
14.5. Piedāvājuma nodrošinājums ir spēkā īsākajā no šādiem termiņiem:
14.5.1. nolikumā noteiktajā piedāvājuma nodrošinājuma spēkā esības termiņā;

14.5.2. attiecībā uz pretendentu, kuram piešķirtas iepirkuma līguma slēgšanas tiesības – līdz dienai, kad izraudzītais pretendents iesniedz līguma saistību izpildes nodrošinājumu;
14.5.3. līdz iepirkuma līguma noslēgšanai.
14.6. Banka vai apdrošināšanas sabiedrība izmaksā pasūtītājam vai pasūtītājs ietur pretendenta iemaksāto piedāvājuma nodrošinājuma summu, ja:
14.6.1. pretendents atsauc savu piedāvājumu, kamēr ir spēkā piedāvājuma nodrošinājums;

14.6.2. pretendents, kuram piešķirtas iepirkuma līguma slēgšanas tiesības, pasūtītāja noteiktajā termiņā nav iesniedzis līgumslēdzējpusei iepirkuma dokumentos un iepirkuma līgumā paredzēto saistību izpildes nodrošinājumu;

14.6.3. pretendents, kuram piešķirtas iepirkuma līguma slēgšanas tiesības, neparaksta iepirkuma līgumu pasūtītāja noteiktajā termiņā.

14.7. Pretendenta iemaksātā piedāvājuma nodrošinājuma summa tiek atmaksāta 30 (trīsdesmit) dienu laikā no nolikumā minētā spēkā esības termiņā izbeigšanas dienas.

14.8. Piedāvājums, kam nebūs piedāvājuma nodrošinājuma vai tiks iesniegts nolikuma prasībām neatbilstošs piedāvājuma nodrošinājums, tiks noraidīts.

Ja piedāvājuma nodrošinājumu iesniedz piegādātāju apvienība vai personālsabiedrība, piedāvājuma nodrošinājumam jābūt izdotam uz visu piegādātāju apvienības vai personālsabiedrības dalībnieku vārdiem vai vismaz uz viena piegādātāju apvienības vai personālsabiedrības dalībnieka vārda un tam jāattiecas uz konkrēto atklāto konkursu un jāatbilst tā nosacījumiem.
15. Prasības priekšapmaksas nodrošinājumam:
Nav attiecināms.
16. Prasības līguma saistību izpildes nodrošinājumam:
Līguma saistību izpildes nodrošinājumam jāatbilst iepirkuma līguma nosacījumiem attiecībā uz līguma saistību izpildes nodrošinājumu (nolikuma 8.pielikums).
17. Prasības garantijas laika nodrošinājumam:
Garantijas laika nodrošinājumam jāatbilst iepirkuma līguma nosacījumiem attiecībā uz garantijas laika nodrošinājumu (nolikuma 8.pielikums).
18. Publisko iepirkumu likuma 42.panta otrajā daļā un Starptautisko un Latvijas Republikas nacionālo sankciju likuma 11.1 panta pirmajā daļā noteikto pretendentu izslēgšanas gadījumu pārbaude

18.1. Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13., 14. punktos noteikto pretendentu izslēgšanas gadījumu pārbaude tiks veikta attiecībā uz pretendentu, kuram būtu piešķiramas līguma slēgšanas tiesības, Publisko iepirkumu likuma 42.panta noteiktajā kārtībā. 
18.2. Publisko iepirkumu likuma 42.panta otrajā daļā noteiktie pretendentu izslēgšanas gadījumi – https://likumi.lv/ta/id/287760-publisko-iepirkumu-likums#p-655336.
18.3. Publisko iepirkumu likuma 42.panta otrajā daļā minētie izslēgšanas iemesli, saskaņā ar Publisko iepirkumu likuma pārejas noteikumu 28.punkta 2.punktu, attiecas arī uz jebkuru no šādām personām:
1.1.1. uz personālsabiedrības biedru, ja pretendents ir personālsabiedrība;
1.1.2. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām;
1.1.3. uz pretendenta norādīto apakšuzņēmēju, kura sniedzamo pakalpojumu vērtība ir vismaz 10 000 euro.
18.4. Ja nepieciešams, iepirkuma komisija uzticamības nodrošināšanai iesniegto pierādījumu vērtēšanu veic saskaņā ar Publisko iepirkumu likuma 43.pantu un Pārejas noteikumu 28.punktu.
18.5. Publisko iepirkumu likuma 43.pantā noteiktā kārtība – https://likumi.lv/ta/id/287760-publisko-iepirkumu-likums#p-610221. 

18.6. Starptautisko un Latvijas Republikas nacionālo sankciju likuma 11.1 panta pirmajā daļā noteikto pretendentu izslēgšanas gadījumu pārbaude un Padomes Regulas (ES) 2022/576 (2022. gada 8. aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā 5.k pantā noteikto gadījumu pārbaude tiks veikta attiecībā uz pretendentu, kuram būtu piešķiramas līguma slēgšanas tiesības.

18.7. Starptautisko un Latvijas Republikas nacionālo sankciju likuma 11.1 panta pirmajā daļā noteiktā kārtība – https://likumi.lv/doc.php?id=280278.
19. Publisko iepirkumu likuma 42.panta otrās daļas 8., 9.punktos noteikto pretendentu izslēgšanas gadījumu pārbaude:
Nav attiecināms.
20. Prasības attiecībā uz pretendenta iespējām veikt profesionālo darbību, pretendenta saimniecisko un finansiālo stāvokli un tehniskajām un profesionālajām spējām, kā arī iesniedzamo informāciju, kas nepieciešama, lai pretendentu novērtētu saskaņā ar minētajām prasībām:
	Nr. p.k.
	Kvalifikācijas prasība
	Iesniedzamā informācija

	Attiecībā uz pretendentiem

	20.1.
	Pretendents iepazinās ar atklāta konkursa dokumentāciju, apzinās savas spējas, apliecina savu dalību atklāta konkursā un gatavību noslēgt iepirkuma līgumu.
	Pretenentam jāiesniedz pieteikums dalībai atklāta konkursā saskaņā ar nolikuma 2.pielikumu.

	20.2.
	Pretendents ir reģistrēts atbilstoši reģistrācijas vai pastāvīgās dzīvesvietas valsts spēkā esošo  normatīvo aktu prasībām. 
Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus).
	Latvijas Republikā reģistrēta vai pastāvīgi dzīvojoša komersanta (šī punkta izpratnē pretendents, personālsabiedrības biedrs, piegādātāju apvienības dalībnieks, apakšuzņēmējs) reģistrācijas faktu Latvijas Republikas Uzņēmumu reģistrā vai Latvijas Republikas Valsts ieņēmumu dienestā iepirkuma komisija pārbaudīs Latvijas Republikas Uzņēmumu reģistra tīmekļvietnē www.ur.gov.lv vai Latvijas Republikas Valsts ieņēmumu dienesta tīmekļvietnē www.vid.gov.lv.

Latvijā Republikā reģistrēta vai pastāvīgi dzīvojoša komersanta paraksttiesīgas personas pārstāvības tiesības iepirkuma komisija pārbaudīs Latvijas Republikas Uzņēmumu reģistra tīmekļvietnē   www.ur.gov.lv.

Ārvalstī reģistrētam vai pastāvīgi dzīvojošam komersantam jāiesniedz: 

· kompetentas ārvalsts institūcijas izsniegts dokuments vai ārvalsts publiski pieejama reģistra tīmekļvietne, kurā norādītā informācija apliecina, ka komersants ir reģistrēts atbilstoši reģistrācijas vai pastāvīgās dzīvesvietas valsts normatīvo aktu prasībām;

· kompetentas ārvalsts institūcijas izsniegts dokuments vai ārvalsts publiski pieejama reģistra tīmekļvietne, kurā norādīta aktuālā  informācija par komersanta amatpersonām (piemēram, valdes locekļi, padomes locekļi,  paraksttiesīgās personas, prokūristi un/vai patiesie labuma guvēji);
· komersanta apliecinājums, ka kompetentas attiecīgās valsts institūcijas izsniegtā dokumentā vai ārvalsts publiski pieejamā reģistrā ietvertā informācija par komersanta amatpersonām joprojām ir aktuāla.

	20.3.
	Pretendents ir reģistrēts būvniecības jomā atbilstoši reģistrācijas vai pastāvīgās dzīvesvietas valsts spēkā esošo normatīvo aktu prasībām.

Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus), kas veiks būvdarbus vai sniegs pakalpojumus, kuru veikšanai nepieciešama reģistrācija būvniecības jomā.
	Latvijā Republikā reģistrēta vai pastāvīgi dzīvojoša komersanta (šī punkta izpratnē pretendents, personālsabiedrības biedrs, piegādātāju apvienības dalībnieks, apakšuzņēmējs)  reģistrācijas faktu Latvijas Republikas Būvkomersantu reģistrā iepirkuma komisija pārbaudīs būvniecības informācijas sistēmas tīmekļvietnē www.bis.gov.lv. 

Ārvalstī reģistrētam vai pastāvīgi dzīvojošam komersantam jāiesniedz: 

· kompetentas attiecīgās valsts institūcijas izsniegts dokuments, kas apliecina, ka komersants ir reģistrēts būvniecības jomā atbilstoši reģistrācijas vai pastāvīgās dzīvesvietas valsts normatīvo aktu prasībām, ja tāda reģistrācija ārvalstī ir paredzēta;

· pretendenta apliecinājums, ka pēc pasūtītāja aicinājuma spēkā esošajos normatīvajos aktos noteiktajā kārtībā un termiņā reģistrēsies Latvijas Republikas Būvkomersantu reģistrā.

	20.4.
	Pretendents iepriekšējos piecos gados (2021., 2022., 2023., 2024., 2025.gadā un 2026.gada periodā līdz piedāvājuma iesniegšanas brīdim) bija izpildījis vismaz 1 (vienu) būvdarbu
 līgumu, kas ir pilnībā pabeigti un nodoti ekspluatācijā atbilstoši normatīvo aktu prasībām, un atbilst vismaz vienai no šādām prasībām:
1.1. publiskas ēkas
 vai tās daļas vienkāršotas atjaunošanas
 vai vienkāršotas pārbūves
 vai atjaunošanas
 vai pārbūves
 vai jaunbūves  būvdarbi un būvdarbu līguma kopējā summa bija vismaz 25 000 EUR (divdesmit pieci tūkstoši euro 00 centi) bez PVN; 

1.2. daudzdzīvokļu dzīvojamās ēkas
 vai tās daļas (piemerām koplietošanas telpas
, bet izņemot dzīvokļos
) vienkāršotas atjaunošanas vai vienkāršotas pārbūves vai atjaunošanas vai pārbūves vai jaunbūves  būvdarbi un būvdarbu līguma kopējā summa bija vismaz 25 000 EUR (divdesmit pieci tūkstoši euro 00 centi) bez PVN.
	Pretenentam jāiesniedz: 

· pretendenta kvalifikācijas apraksts saskaņā ar nolikuma 3.pielikumu;

· par katru līgumu atsauksme vai cits līdzvērtīgs pretendenta pieredzi apliecinošs dokuments.

	20.5.
	Pretendentam līguma izpildē jānodrošina sertificētu būvspeciālistu: 

· atbildīgo būvdarbu vadītāju, kurš ir tiesīgs veikt ēku būvdarbu vadīšanu.

	Pretendentam jāiesniedz:

· pretendenta kvalifikācijas apraksts saskaņā ar nolikuma 3.pielikumu;

· katra būvspeciālista apliecinājums saskaņā ar nolikuma 4.pielikumu.
Latvijas Republikā reģistrēta būvspeciālista būvprakses sertifikāta reģistrācijas faktu Latvijas Republikas Būvspeciālistu reģistrā iepirkuma komisija pārbaudīs būvniecības informācijas sistēmas tīmekļvietnē www.bis.gov.lv.
Ārvalstī reģistrēta būvspeciālista – būvdarbu vadītāja –  profesionālajai kvalifikācijai jāatbilst būvspeciālista reģistrācijas valsts prasībām profesionālo pakalpojumu sniegšanā un pretendentam jāiesniedz:

· dokuments, kas apliecina būvdarbu vadītāja profesionālo kvalifikāciju mītnes valstī un tiesības sniegt konkrētos pakalpojumus, kā arī dokumenta tulkojums latviešu valodā;

· pretendenta apliecinājums par to, ka gadījumā, ja ar pretendentu tiks noslēgts iepirkuma līgums, tas ne vēlāk kā piecu darbdienu laikā no iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā.

	20.6.
	Pretendentam jānodrošina, ka līguma izpildē tiks ievērotas līguma, līguma pielikumu un  spēkā esošo normatīvo aktu prasības.
	Pretendentam jāiesniedz pretendenta kvalifikācijas apraksts saskaņā ar nolikuma 3.pielikumu.

	20.7.
	Pretendentam jānodrošina, ka līguma izpildē tas iesniegs iepirkuma līguma saistību izpildes nodrošinājumu 10 % (desmit procentu) apmērā no līguma cenas.
	Pretendentam jāiesniedz pretendenta kvalifikācijas apraksts saskaņā ar nolikuma 3.pielikumu.

	20.8.
	Pretendentam jānodrošina, ka līguma izpildē tas iesniegs iepirkuma līguma garantijas laika nodrošinājumu 5 % (piecu procentu) apmērā no līguma ietvaros izpildīto būvdarbu kopsummas.
	Pretendentam jāiesniedz pretendenta kvalifikācijas apraksts saskaņā ar nolikuma 3.pielikumu.

	Attiecībā uz pretendenta personām, uz kuru iespējām tas balstās

	20.9.
	Pretendents var balstīties uz trešo personu iespējām, lai apliecinātu, ka tā kvalifikācija atbilst nolikumā noteiktajām kvalifikācijas  prasībām. Ja pretendents balstās uz trešo personu iespējām, tad pretendents pierāda, ka viņa rīcībā būs attiecīgie resursi. Pretendents var balstīties uz citu personu iespējām tikai tad, ja minētās personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas.
	Pretendentam jāiesniedz:

· pretendenta kvalifikācijas apraksts saskaņā ar nolikuma 3.pielikumu;

· personas, uz kuras iespējām pretendents balstās, apliecinājums vai vienošanās par nepieciešamo resursu nodošanu pretendenta rīcībā, vai par sadarbību konkrētā līguma izpildē. 

	Attiecībā uz pretendenta apakšuzņēmējiem

	20.10.
	Pretendents savā piedāvājumā norāda visus tos apakšuzņēmējus (arī apakšuzņēmēju apakšuzņēmējus), kuru veicamo būvdarbu vai sniedzamo pakalpojumu vērtība ir 10000,00 euro no kopējās iepirkuma līguma vērtības vai lielāka, un katram šādam apakšuzņēmējam izpildei nododamo iepirkuma līguma daļu. 

Publisko iepirkumu likuma 1.panta 1.punkta izpratnē apakšuzņēmējs ir pretendenta nolīgta persona vai savukārt tās (apakšuzņēmēja) nolīgta persona, kura veic būvdarbus vai sniedz pakalpojumus iepirkuma līguma izpildei.
Publisko iepirkuma likuma 63.panta trešās daļas izpratnē par saistīto uzņēmumu uzskata kapitālsabiedrību, kurā saskaņā ar koncerna statusu noteicošajiem normatīvajiem aktiem  apakšuzņēmējam ir izšķirošā ietekme vai kurai ir izšķiroša ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kam vienlaikus ir izšķiroša ietekme attiecīgajā apakšuzņēmējā.
	Pretendentam jāiesniedz: 

· pretendenta kvalifikācijas apraksts saskaņā ar nolikuma 3.pielikumu;
· apakšuzņēmēja apliecinājums par tā gatavību veikt tam izpildei nododamo līguma daļu. Apakšuzņēmēja veicamo būvdarbu vai sniedzamo pakalpojumu vērtību noteic, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu veicamo būvdarbu vai sniedzamo pakalpojumu vērtību.


21. Prasības attiecībā uz pretendenta iesniedzamo tehnisko piedāvājumu:
	Nr. p.k.
	Tehniskā piedāvājuma prasība
	Iesniedzamā informācija

	-
	Pretendents savā piedāvājumā norāda tehniskajā specifikācijā minēto nosacījumu izpildes tehnisko aprakstu.
	Pretendentam jāiesniedz: 

· tehniskais piedāvājums saskaņā ar nolikuma 5.pielikumu;
· darbu izpildes grafiks;
· galveno būvizstrādājumu kvalitāti apliecinošs dokuments (par sarakstā norādīto izstrādājumu).


22. Prasības attiecībā uz pretendenta iesniedzamo finanšu piedāvājumu:
	Nr. p.k.
	Finanšu piedāvājuma prasība
	Iesniedzamā informācija

	22.1.
	Pretendents savā piedāvājumā norāda kopējo izmaksu summu, kuru norāda euro (EUR) bez pievienotās vērtības nodokļa. Summu norāda ar precizitāti divi cipari aiz komata. Kopējo izmaksu summā pretendentam jāietver visi izdevumi un izmaksas, kas rodas pretendentam, lai pilnīgi un pienācīgā kvalitātē veiktu tehniskajā dokumentācijā minētos darbus.
	Pretendentam jāiesniedz finanšu piedāvājums saskaņā ar nolikuma 6.pielikumu.

	22.2.
	Pretendents savā piedāvājumā norāda atsevišķo izmaksu summas euro (EUR), ņemot vērā darbu apjomos norādītos darbu veidus un apjomus. Summas norāda ar precizitāti divi cipari aiz komata.
	Pretendentam jāiesniedz darbu apjomu saraksts, kas sagatavots saskaņā ar nolikuma 7.pielikumu (7.pielikuma veidne ir pasūtītāja sagatavota par pamatu ņemot vērā Ministru kabineta 2017.gada 3.maija noteikumiem Nr.239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība”” nosacījumus) un, ņemot vērā no 2019.gada 3.novembra spēkā esošas būvniecības nozares ģenerālvienošanās
 nosacījumus.


23. Noteikumi, kā piegādātāju apvienībām ir jāizpilda prasības attiecībā uz saimniecisko un finansiālo stāvokli vai tehniskajām un profesionālajām spējām:
23.1. Gadījumā, ja piegādātāju apvienībai piesķirtas līguma slēgšanas tiesības, pasūtītājs var prasīt, lai tā pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par piegādātāju apvienības dalībnieku atbildības sadalījumu, ja tas nepieciešams līguma noteikumu sekmīgai izpildei. Ja piedāvājumu iesniedz piegādātāju apvienība, kura paredzējusi būt galvenais būvdarbu veicējs (ģenerāluzņēmējs), tad piegādātāju apvienība nevar izvēlēties iespēju slēgt sabiedrības līgumu (ņemot vērā, ka Latvijas Republikas Būvkomersantu reģistrā ir iespējams reģistrēt tikai attiecīgi reģistrētu pilnsabiedrību vai komandītsabiedrību (nevis personu apvienību, kas noslēgusi sabiedrības līgumu). Savukārt gadījumā, ja tikai kāds no piegādātāju apvienības biedriem ir ģenerāluzņēmējs (kas attiecīgi tiks reģistrēts Latvijas Republikas Būvkomersantu reģistrā), tad ir pieļaujams, ka piegādātāju apvienības biedru starpā tiek slēgts sabiedrības līgums.  
23.2. Gadījumā, ja piedāvājumu iesniedz piegādātāju apvienība, prasības attiecībā uz tehniskajām un profesionālajām spējām var apliecināt viens, vairāki vai visi piegādātāju apvienības dalībnieki kopā. Ja piedāvājumu iesniedz piegādātāju apvienība, piedāvājumam ir jāpievieno sadarbības līgums, vienošanās vai līdzvērtīgs dokuments. Dokumentā ir jābūt fiksētam, kādas juridiskās un/vai fiziskās  personas ir apvienojušās piegādātāju apvienībā, kura persona ir tiesīga iesniegt piedāvājumu un pārstāvēt apvienību, katra piegādātāju apvienības dalībnieka veicamo darbu apjoms, atbildība un citi nosacījumi.

24. Prasība pretendentam iesniegt būvdarbos vai pakalpojumu sniegšanā iesaistīto apakšuzņēmēju sarakstu atbilstoši Publisko iepirkumu likuma 63.panta ceturtajai daļai:
24.1. Pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, pretendents iesniedz būvdarbos vai pakalpojumu sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī piegādātāja apakšuzņēmēju apakšuzņēmējus. 

24.2. Iepirkuma līguma izpildes laikā piegādātājs paziņo pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts būvdarbu veikšanā vai pakalpojumu sniegšanā.
25. Eiropas vienotā iepirkuma procedūras dokumenta veidlapa, prasības tās aizpildīšanai un iesniegšanai:
25.1. Pretendents ir tiesīgs iesniegt un Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10000,00 EUR. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Eiropas vienotā iepirkuma procedūras dokumenta veidlapu paraugus nosaka Eiropas Komisijas 2016.gada 5.janvāra Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam, kas aizpildāms elektroniski EIS tīmekļvietnē http://espd.eis.gov.lv/. 

25.2. Pretendents var pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
25.3. Pretendentam, iesniedzot Eiropas vienotā iepirkuma procedūras dokumentu, vismaz  jāaizpilda II daļas “Informācija par ekonomikas dalībnieku” A, B, C, D iedaļas, III daļas “Izslēgšanas iemesli” A, B, C, D iedaļas.
25.4. Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskos reģistros.
26. Aprites cikla izmaksu aprēķina metodika un aprēķina veikšanai nepieciešamie un iesniedzamie dati:
Nav attiecināms.

27. Piedāvājumu izvērtēšanas kritēriji:
Iepirkuma komisija izvēlēsies vienu normatīvo aktu un šī Nolikuma prasībām atbilstošu saimnieciski visizdevīgāko piedāvājumu, kuru noteiks ņemot vērā tikai cenu. Par saimnieciski visizdevīgāko piedāvājumu tiks atzīts piedāvājums ar viszemāko cenu.

28. Piedāvājumu vērtēšana un lēmuma pieņemšana par līguma slēgšanas tiesību piešķiršanu:
28.1. Iepirkuma komisija pretendentu iesniegto piedāvājumu vērtēšanu veic slēgtās sēdēs, saskaņā ar nolikuma prasībām, sekojošos vērtēšanas posmos: piedāvājumu noformējuma un piedāvājumu nodrošinājuma pārbaude, kvalifikācijas dokumentu pārbaude, tehnisko piedāvājumu pārbaude, finanšu piedāvājumu pārbaude un piedāvājuma izvēle. Kvalifikācijas dokumentu pārbaudi var veikt tikai tam pretendentam, kuram būtu piešķiramas iepirkuma līguma slēgšanas tiesības.
28.2. Katrā vērtēšanas posmā vērtē tikai tos piedāvājumus, kuri nav noraidīti iepriekšējā vērtēšanas posmā.
28.3. Ja piedāvājums neatbilst kādai nolikuma prasībai, tad iepirkuma komisija ir tiesīga to tālāk neizskatīt un noraidīt.

28.4. Piedāvājumu vērtēšanas laikā pasūtītājs pārbauda, vai piedāvājumā nav aritmētisku kļūdu. Ja pasūtītājs konstatē šādas kļūdas, tas šīs kļūdas izlabo. Par kļūdu labojumu un laboto piedāvājuma summu pasūtītājs paziņo pretendentam, kura pieļautās kļūdas labotas. Vērtējot finanšu piedāvājumu, pasūtītājs ņem vērā labojumus.

28.5. Piedāvājumu vērtēšanas gaitā pasūtītājs ir tiesīgs pieprasīt, lai pretendents iesniedz apliecinājumu tam, ka piedāvājumu izstrādājis neatkarīgi.

28.6. Pasūtītājs līguma slēgšanas tiesības piešķirs tam pretendentam, kurš atbilst visām nolikuma prasībām, iesniedzis nolikuma prasībām atbilstošu saimnieciski visizdevīgāko piedāvājumu, kuru nosaka, ņemot vērā viszemāko piedāvāto cenu, un uz kuru neattiecas Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13., 14. punktos, Starptautisko un Latvijas Republikas nacionālo sankciju likuma 11.1 panta pirmajā daļā un   Padomes Regulas (ES) 2022/576 (2022. gada 8. aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā 5.k pantā noteiktie izslēgšanas gadījumi.
28.7. Ja vismaz divu piedāvājumu novērtējums (piedāvātā līgumcena) ir vienāds, tad no tiem iepirkuma komisija izvēlas piedāvājumu, ko iesniedzis pretendents, kuram piedāvātais  vienības izcenojums darbu apjomu saraksta 4.pozīcijā “Jaunā metāla ugunsdrošā (EI 30) durvju bloka ≥1150m x ≥2100mm montāža, saskaņā ar AR-6 lapas risinājumiem, t.sk. stiprinājumi, palīgmateriāli un piederumi montāžai” ir viszemākais. Ja vairāku pretendentu piedāvājumu novērtējums ir vienāds un piedāvātais vienības izcenojums arī ir vienāds, tad iepirkuma komisija veic izlozi starp šiem pretendentiem, uzaicinot tos piedalīties klātienē vai tiešsaistē. Ja uzaicinātie pretendenti neierodas klātienē norādītajā izlozes vietā vai nereģistrējas tiešsaistes adresē un laikā, iepirkuma komisija izlozi veic bez pretendentu klātbūtnes.
28.8. Pasūtītājs 3 (triju) darbdienu laikā pēc lēmuma pieņemšanas vienlaikus informē visus pretendentus par pieņemto lēmumu attiecībā uz iepirkuma līguma slēgšanu.

29. Iepirkuma līgums:
29.1. Pasūtītājs slēgs iepirkuma līgumu saskaņā ar nolikuma 8.pielikumu, pamatojoties uz izraudzītā pretendenta piedāvājumu. Iepirkuma līguma pamatnosacījumi netiks mainīti.
29.2. Iepirkuma līgumu slēdz ne agrāk kā nākamajā darbdienā pēc nogaidīšanas termiņa beigām, ja Iepirkumu uzraudzības birojam nav Publisko iepirkumu likuma 68.pantā noteiktajā kārtībā iesniegts iesniegums par iepirkuma procedūras pārkāpumiem.
29.3. Ja iepirkuma līguma slēgšanas tiesības ir piešķirtas pretendentam, kurš ir ārvalstī reģistrēts komersants un kurš nav reģistrēts Latvijas Republikas Būvkomersantu reģistrā, tad pēc pasūtītāja aicinājuma normatīvajos aktos noteiktajā kārtībā un termiņā tam jāreģistrējas Latvijas Republikas Būvkomersantu reģistrā.
29.4. Ja iepirkuma līguma slēgšanas tiesības ir piešķirtas pretendentam, kurš ir piesaistījis būvspeciālistu, kurš profesionālo kvalifikāciju ir ieguvuši ārvalstīs un nav reģistrēts Latvijas Republikas Būvspeciālistu reģistrā, tad pretendents ne vēlāk kā 5 (piecu) darba dienu laikā no dienas, kad paziņojums par rezultātiem ir saņemts, iepirkuma komisijai iesniedz dokumentu, kas pierāda, ka tas par piedāvāto būvspeciālistu atzīšanas institūcijai ir iesniedzis deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijāun, ja nepieciešams, iesniegs atzīšanas institūcijas izsniegto atļauju par īslaicīgo pakalpojumu sniegšanu (vai arī atteikumu izsniegt atļauju), tiklīdz būvspeciālists to saņem.

29.5. Pretendentam, kuram ir piešķirtas līguma slēgšanas tiesības, ir pienākums iepirkuma līguma izpildē piesaistīt tikai tā nodarbināto atbildīgo būvdarbu vadītāju.
29.6. Apakšuzņēmējus, uz kuru iespējām pretendents balstījies, lai apliecinātu savas kvalifikācijas atbilstību nolikumā noteiktajām prasībām un personālu, kuru tas iesaistījis līguma izpildē, par kuru sniedzis informāciju pasūtītājam un kura kvalifikācijas atbilstību izvirzītajām prasībām pasūtītājs ir vērtējis, pretendents pēc iepirkuma līguma noslēgšanas drīkstēs nomainīt, ievērojot Publisko iepirkumu likuma 62.pantā paredzētos nosacījumus. 
29.7. Ja atklāta konkursa uzvarētājs bez attaisnojoša iemesla pasūtītāja noteiktajā termiņā neparaksta iepirkuma līgumu ar pasūtītāju, iepirkuma komisija ir tiesīga pieņemt lēmumu iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, vai pārtraukt iepirkuma procedūru, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, iepirkuma komisija pieņem lēmumu pārtraukt iepirkuma procedūru, neizvēloties nevienu piedāvājumu. 
30. Iepirkuma komisijas tiesības un pienākumi

30.1. Pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos, ja tas nepieciešams pretendentu atlasei, piedāvājumu atbilstības pārbaudei, piedāvājumu vērtēšanai un salīdzināšanai, kā arī lūgt, lai pretendents izskaidro dokumentus, kas iesniegti iepirkuma komisijai, un, ja nepieciešams, uzrāda to oriģinālus.
30.2. Eiropas vienotā iepirkuma procedūras dokumenta iesniegšanas gadījumā jebkurā atklāta konkursa stadijā ir tiesības prasīt, lai pretendents iesniedz visus dokumentus vai daļu no tiem, kas apliecina tā atbilstību nolikuma prasībām.

30.3. Labot aritmētiskās kļūdas pretendenta finanšu piedāvājumā.
30.4. Pieaicināt atzinumu sniegšanai neatkarīgus ekspertus ar padomdevēja tiesībām.
30.5. Jebkurā brīdī pārtraukt atklātu konkursu, ja tam ir objektīvs pamatojums vai iestājušies Publisko iepirkumu likumā noteiktie pārtraukšanas nosacījumi.
30.6. Izvēlēties nākamo saimnieciski visizdevīgāko piedāvājumu, ja izraudzītais pretendents atsakās slēgt iepirkuma līgumu ar pasūtītāju.
30.7. Pieprasīt skaidrojumu par piedāvāto cenu vai izmaksām, ja piedāvājums šķiet nepamatoti lēts. 
30.8. Noraidīt nepamatoti lētu piedāvājumu.
30.9. Nodrošināt atklāta konkursa norisi un dokumentēšanu.
30.10. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.
30.11. Rīkot ieinteresēto piegādātāju sanāksmi, ja ne vēlāk kā 10 dienas pirms piedāvājumu iesniegšanas termiņa pēdējās dienas ir saņemti vismaz divu ieinteresēto piegādātāju priekšlikumi rīkot ieinteresēto piegādātāju sanāksmi. Sanāksmi rīko ne vēlāk kā piecas dienas pirms piedāvājumu iesniegšanas termiņa pēdējās dienas, un informāciju par sanāksmi ievieto pircēja profilā vismaz trīs dienas iepriekš. Iepirkuma komisija sniedz papildu informāciju un atbild uz sanāksmes laikā uzdotajiem jautājumiem. Sanāksmes gaita tiek protokolēta.
30.12. Citas iepirkuma komisijas tiesības un pienākumi saskaņā ar nolikumu, Publisko iepirkumu likumu, publisko iepirkumu regulējošajiem Ministru kabineta noteikumiem un citiem normatīvajiem aktiem.
31. Pretendenta tiesības un pienākumi

31.1. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.
31.2. Ierosināt, lai tiek rīkota ieinteresēto piegādātāju sanāksme. 
31.3. Piedalīties piedāvājumu atvēršanas sanāksmē.
31.4. Iesniegt iesniegumu par iepirkuma procedūras pārkāpumiem Publisko iepirkumu likuma 68.pantā noteiktajā kārtībā.
31.5. Sniegt patiesu informāciju.
31.6. Rakstveidā, iepirkuma komisijas norādītajā termiņā, sniegt atbildes un paskaidrojumus uz iepirkuma komisijas uzdotajiem jautājumiem par piedāvājumu.
31.7. Noteiktā termiņā sniegt atbildes uz iepirkuma komisijas pieprasījumiem par papildus informāciju, kas nepieciešama pretendentu izvērtēšanai un izvēlei.
31.8. No saviem līdzekļiem segt visas izmaksas, kas saistītas ar piedāvājumu sagatavošanu un iesniegšanu neatkarīgi no atklāta konkursa rezultāta.
31.9. Citas pretendenta tiesības un pienākumi saskaņā ar nolikumu, Publisko iepirkumu likumu, publisko iepirkumu regulējošiem Ministru kabineta noteikumiem un citiem normatīviem aktiem.
32. Cita informācija

32.1. Pretendenta iesniegtais piedāvājums nozīmē pilnīgu šī atklāta konkursa nolikuma noteikumu pieņemšanu un atbildību par to izpildi.
32.2. Pēc piedāvājumu iesniegšanas termiņa beigām pretendents nevar grozīt savu piedāvājumu.
32.3. Pretendentam ir pilnībā jāsedz piedāvājuma sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām neatkarīgi no atklāta konkursa rezultāta.
32.4. Iesniegtie piedāvājumi ir pasūtītāja īpašums. 
32.5. Izziņas un citus dokumentus, kurus izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
32.6. Iepirkuma dokumentos, kur ir atsauce uz konkrētiem standartiem, zīmoliem vai konkrētu  ražotāju būvizstrādājumiem, pretendents var piemērot ekvivalentus standartus, zīmolus, ražotāju būvizstrādājumus, ja tas ir pieļaujams.

32.7. Atklāta konkursa, līguma izpildes, informācijas apmaiņas darba valoda ir latviešu valoda.
32.8. Visi nolikuma pielikumi ir tā neatņemamas sastāvdaļas.
33. Nolikuma pielikumi

33.1. 1.pielikums – Tehniskā specifikācija ar pielikumiem, 
33.2. 2.pielikums – Pieteikums dalībai atklātā konkursā (veidne), 
33.3. 3.pielikums – Pretendenta kvalifikācijas apraksts (veidne),
33.4. 4.pielikums – Speciālista apliecinājums (veidne),
33.5. 5.pielikums – Tehniskais piedāvājums (veidne),
33.6. 6.pielikums – Finanšu piedāvājums (veidne),
33.7. 7.pielikums – Darbu apjomu saraksts (veidne),
33.8. 8.pielikums – Līgums (projekts).
1.pielikums
Atklāta konkursa Nolikumam
id.Nr. DVP 2026/177
TEHNISKĀ SPECIFIKĀCIJA   

“Būvdarbu izpilde “Ēkas daļēja atjaunošana ar lietošanas veida maiņu Šaurā ielā 28, Daugavpilī (1.etaps)””

  Mērķis – dzīvojamās mājas Šaurā ielā 28, Daugavpilī,  daļēja dzīvokļu telpu izveidošana ar esošo  dzīvokļu telpu grupu sadalīšanu atbilstoši spēkā esošiem būvnormatīviem un  standartiem (turpmāk –Objekts). 

1. Darbu uzdevums un apjomi
1.1 Būvdarbu izpilde saskaņā ar paskaidrojuma raksta “Dzīvojamās mājas Šaurā ielā 28, Daugavpilī,  daļēja dzīvokļu telpu izveidošana ar esošo  dzīvokļu telpu grupu sadalīšanu” (turpmāk –Tehniskā dokumentācija) risinājumiem.  

1.2 Pirms piedāvājuma iesniegšanas Būvuzņēmējam,  kurš piedalās  Tehniskās specifikācijas priekšmeta realizācijai atklātā konkursā (turpmāk -Pretendents) nepieciešams:    
1.2.1 Rūpīgi iepazīties ar Objektu dabā un pieejamo Tehnisko specifikāciju un tas pielikumiem   , kā arī darbu izpildes apstākļiem, ņemot tos vērā būvdarbu izpildes plānošanā, tehnoloģisko risinājumu izvēlē, Objekta nodošanā ekspluatācijā un garantijas saistību izpildē.

1.2.2 Pretendents, iesniedzot piedāvājumu, apliecina, ka ir iepazinies ar Objektu, Tehnisko specifikāciju un tas pielikumiem, kā arī darbu izpildes apstākļiem, tos izvērtējis un ņēmis vērā, sagatavojot piedāvājumu.

1.2.3 Pretendentam nav tiesību pēc piedāvājuma iesniegšanas izvirzīt pretenzijas par Tehniskās specifikācijas un tas pielikumiem noteiktajiem būvdarbu apjomiem vai darbu izpildes apstākļiem, ciktāl tie bija objektīvi konstatējami pirms piedāvājuma iesniegšanas.

1.3 Pretendentam jāizstrādā finanšu piedāvājuma tāmi (turpmāk –Tāme) atbilstoši Tehniskās specifikācijas un tas pielikumiem, kā arī ņemot vērā Objekta faktisko stāvokli un Objekta apskates laikā konstatētos apstākļus:  

1.3.1 Tāmi jāizstrādā atbilstoši Ministru kabineta 03.05.2017. noteikumiem Nr. 239 LBN 501-17 “Būvizmaksu noteikšanas kārtība”, ievērojot Tehnisko specifikāciju un tas pielikumus. Tāmē jāiekļauj visi darbi, materiāli, mehānismi un resursi, kas nepieciešami pilnīgai būvdarbu izpildei un Objekta nodošanai ekspluatācijā atbilstošā kvalitātē, neatkarīgi no tā, vai tie ir tieši izdalīti tehniskajā dokumentācijā. Tāmē jāiekļauj arī visas izmaksas, kas saistītas ar būvdarbu sagatavošanu un organizēšanu, būvlaukuma iekārtošanu un uzturēšanu, darba aizsardzības prasību nodrošināšanu, apdrošināšanu, nepieciešamo atļauju un saskaņojumu saņemšanu, izpildmērījumu un atzinumu sagatavošanu, kā arī Objekta nodošanu ekspluatācijā, savukārt ar būvlaukuma organizēšanu, vadīšanu un uzturēšanu saistītās izmaksas iekļaujamas virsizdevumos.

1.3.2 Pēc Piedāvājuma iesniegšanas Pretendents nevarēs atsaukties uz nepilnīgi veiktiem aprēķiniem Tāmē, Tehniskas specifikācijas un tas pielikumiem  iztrūkstošām Objektā paredzēto elementu nepieciešamajām sastāvdaļām, t.sk. nepilnīgi izstrādātiem vai iztrūkstošiem tehnisko risinājumu rasējumiem un atsevišķiem specifikāciju elementiem, kļūdainām materiālu apjomu aplēsēm neietvertiem elementiem, kuri izriet no būvniecības elementu montāžas tehnoloģijām un ar to izpildi saistītajiem pasākumiem, un citiem apstākļiem, ar kuriem profesionāli jārēķinās Pretendentam, izpildot darbus.

1.3.3 Līguma noslēgšanas gadījumā Pretendentam (turpmāk -Izpildītājs)   pirms būvdarbu uzsākšanas jāizstrādā darbu veikšanas projektu atbilstoši MK noteikumiem Nr.500 „Vispārīgie būvnoteikumi” un Nr. 529 “Ēku būvnoteikumi”. Darbu veikšanas projektu jāsaskaņo ar Pasūtītāju un ēkas lietotāju.

2. Prasības materiāliem, izstrādājumiem un aprīkojumam, darba kvalitātei – atbilstoši Latvijas Republikas spēkā esošajiem normatīviem aktiem 

2.1  Būvdarbu veikšanā Objektā pielietot tikai tos materiālus, konstrukcijas un iekārtas, kas noteikti Tehniskajā specifikācijā un tas pielikumos  un atbilst tās prasībām, kā arī normatīvo aktu prasībām. Ja Izpildītājs Objekta izbūvē paredz citu būvizstrādājumu un iekārtu izmantošanu kas tika norādīts Tehniskajā specifikācijā un tas pielikumos  pielietojamos materiālus Izpildītājs iepriekš saskaņo ar Pasūtītāju. 

2.2  Izpildītājam ievērot būvmateriālu un iekārtu ražotāju noteiktos standartus un instrukcijas.

2.3  Darbu kvalitātes prasības – saskaņā ar  Tehnisko specifikāciju un to pielikumiem  un normatīvo aktu prasībām, būvizstrādājumu ražotāja noteiktajiem standartiem un instrukcijām. 

2.4  Tāmē jāparedz visas nepieciešamās iekārtu un konstrukciju pārbaudes, pirms apdares darbu uzsākšanas, lai apliecinātu to izbūves kvalitāti atbilstoši normatīvo aktu prasībām, ražotāja (piegādātāja) norādījumiem un gatavību ekspluatācijai. 

3. Īpašie nosacījumi
3.1  Izpildītājam būvdarbu uzsākšanai sagatavot visu nepieciešamo dokumentāciju tajā skaitā rīkojumi, apdrošināšanās polises, u.c., kā arī iesniegt Pasūtītajam ne vēlāk kā 5 (pieci) darbu dienu laikā pēc līguma noslēgšanas dienas pievienošanai Būvniecības informācijas sistēmā (turpmāk-BIS)   atļaujas būvdarbiem saņemšanai.

3.2  Izpildītājam būvdarbi jāuzsāk ne vēlāk kā 5 (pieci) darbu dienu laikā pēc atļaujas būvdarbiem saņemšanas  dienas BISā. 

3.3 Pirms būvdarbu uzsākšanas, Izpildītājam  ir jāparaksta “Būvlaukuma nodošanas aktus” (Objekta pieņemšana) būvniecības lietā BIS.

3.4  Izpildītājam jāparedz izpildīto būvniecības darbu garantijas saistības ne mazāk kā 3 (trīs) gadus (36 mēneši) saskaņā ar iepirkuma procedūras nosacījumiem un tā pielikumiem.  

3.5  Pirms darbu uzsākšanas Izpildītājam pienākums ir nodrošināt komunālo pakalpojumu skaitītāju uzstādīšanu. Izpildītājam jāveic komunālo skaitītāju rādītāju uzskaite un regulāri jāapmaksā ikmēneša komunālo pakalpojumu izmaksas (elektroenerģija, apkure, ūdens un kanalizācija) atbilstoši Pasūtītāja piestādītajiem rēķiniem.
3.6  Būvdarbu izpildes laiku un secību saskaņot ar ēkas lietotāju un Pasūtītāju.
3.7  Būvdarbu laikā Izpildītājam nepieļaut jebkādus nekustamā īpašuma vai cita īpašuma bojājumus. Gadījumos, kad būvdarbu veikšanas laikā nekustamam īpašumam vai citam īpašuma ir nodarīti bojājumi, Izpildītājam tie jānovērš par saviem līdzekļiem.
3.8  Pēc Pasūtītāja pieprasījuma Izpildītājam jāsniedz informācija par pielietojamiem galvenajiem materiāliem. Informācijā jānorāda materiāla marka, ražotājs, atbilstības apliecinājums, atbilstoši MK noteikumu Nr.156 „Būvizstrādājumu tirgus uzraudzības kārtība” prasībām.
3.9   Izpildītājam pienākums veicot būvdarbus veikt pasākumus trokšņa, piesārņojuma, vibrācijas u.c. būvdarbu laikā radušās ietekmes maksimālai samazināšanai un ierobežošanai.
3.10  Izpildītājam jāparedz pasākumi ēkas lietotāja piederošā īpašuma aizsardzībai pret bojājumiem un nosmērējumiem. Nepieciešamības gadījumā paredzēt bojāto virsmu apdares atjaunošanu, kā arī  pārējos darbus, ieskaitot telpu atbrīvošanu no iekārtām, to atpakaļ novietošanu un logu, durvju, inženiertīklu, pārējā īpašuma noklāšanu ar plēvi pasargāšanai no celtniecības putekļiem.
3.11 Izpildītājam ir jāievēro, ka  ne vēlāk kā līdz būvdarbu pabeigšanai, nodrošina visu būvgružu izvešanu no Objekta, kā arī Objekta atbrīvošanu no Izpildītāja un tā piesaistīto apakšuzņēmēju personāla, rīkiem, iekārtām, transporta.

3.12 Izpildītājam jāuztur kārtība un tīrība Objektam pieguļošo ielu teritorijās, telpās, kāpņu telpās, veicot ar putekļiem saistītus darbus nesabojāt un nepiegružot ēkas telpas, nodrošināt darba aizsardzības noteikumu ievērošanu būvobjektā atbilstoši Latvijas likumdošanai.
3.13 Katras darba dienas beigās Objekts ir atstājams tādā stāvoklī, lai netiktu apdraudēta trešo personu drošība un īpašums.
3.14 Par starpgadījumiem būvdarbu laikā Izpildītājam nekavējoties jāinformē Pasūtītājs.
3.15 Izpildītājs pats ir atbildīgs par precīzu darbu tehnoloģijas izvēli, saderīgu materiālu, darbarīku un mehānismu pielietošanu, kā arī par izpildāmo darbu apjomu uzmērīšanu uzdevuma veikšanai. Jebkuru neprecizitāti Izpildītājs labo uz sava rēķina.
3.16 Izpildītājam ir jāievēro, ka  būvdarbu pieņemšanas laikā konstatētos defektus un/vai neatbilstības, Izpildītājs novērš par saviem līdzekļiem un to novēršana neatbrīvo Izpildītāju no atbildības par līguma izpildes termiņa neievērošanu.

4.1 Darbu pārbaudes un pieņemšanas noteikumi 

4.2 Būvdarbu veikšanas procesa uzraudzībai Pasūtītājs nozīme būvuzraugu. Būvuzraugam ir tiesības veikt Objekta regulāru pārbaudi, izpildīto darbu pieņemšanu, saskaņojot un pārbaudot izpildīto darbu apjomus (apstiprināt izpildīto apjomu, veikt fotofiksāciju).

4.3 Būvdarbu izpildes laikā Izpildītājs ik mēnesi veic izpildīto būvdarbu apjomu uzskaiti.

4.4 Pabeidzot būvniecību:

4.3.1 Izpildītājam izpilddokumentācija, nepieciešamie atzinumi un cita dokumentācija, jāiesniedz BISā . Papildus Izpildītājam jāsagatavo 1 (viens) izpilddokumentācijas eksemplārs papīra formātā un 1 (viens) eksemplārs digitālā formātā (WORD, EXCEL, PDF, DWG) uz datu nesēja Pasūtītājam;

4.3.2 Izpildītājs saņem visu nepieciešamo institūciju atzinumus, t.sk. apliecinājumu par Objekta gatavību ekspluatācijai atbilstoši normatīvo aktu prasībām.

4.5    Galīgā darbu pieņemšana saskaņā ar iepirkuma procedūras nosacījumiem un tā pielikumiem.  

4. Izpildes termiņš 

60 (sešdesmit) kalendāra dienas no līguma parakstīšanas dienas, izpildes termiņā  nav ietverti iespējamie tehnoloģiskie pārtraukumi, normatīvajos aktos noteikti termiņi, kas nepieciešami atļaujas būvdarbiem saņemšanai Būvvaldē, kā arī  būvdarbu nodošanai ekspluatācijā  termiņi (visu nepieciešamo institūciju atzinumu saņemšanas termiņi no Valsts vai Daugavpils pašvaldības atbildīgajām iestādēm, normatīvajos aktos noteikti termiņi, kas nepieciešami Objekta pieņemšanai Būvvaldē).

5. Pielikumi 

6.1 Tehniskā dokumentācija – 1kpl;

6.2 Būvdarbu apjomi – 1kpl.

Daugavpils valstspilsētas pašvaldības iestādes

“Daugavpils pašvaldības centrālā pārvalde”

Īpašuma pārvaldīšanas departamenta 

Nekustamā īpašuma būvniecības procesa vadīšanas, 

uzturēšanas un pārvaldīšanas nodaļas būvinženiere

                     Rasita Latkovska 

Sagatavošanas datums: 

2026.gada 01. jūlijā 

Pēdējais aktualizācijas datums:

2026.gada 26.augustā 

2.pielikums
Atklāta konkursa Nolikumam
id.Nr. DVP 2026/177
PIETEIKUMS DALĪBAI ATKLĀTĀ KONKURSĀ
(veidne)

	Pretendents
	

	nosaukums:
	_____________________________________

	reģistrācijas Nr.
	_____________________________________

	būvkomersanta reģistrācijas Nr.
	_____________________________________

	juridiskā adrese:
	_____________________________________

	pretendenta statuss
:
	_____________________________________

	telefona numurs:

e-pasta adrese:
	_____________________________________
_____________________________________

	Kontaktpersonas

piedāvājuma vērtēšanas procesā – pretendenta kontaktpersonas amats, vārds, uzvārds, tālruņa numurs, e-pasta adrese:
	_____________________________________

	līguma izpildes procesā – pretendenta kontaktpersonas amats, vārds, uzvārds, tālruņa numurs, e-pasta adrese:
	_____________________________________

	līguma parakstīšanas procesā – pretendenta paraksttiesīgas vai pilnvarotas personas amats, vārds, uzvārds, tālruņa numurs, e-pasta adrese, e-paraksta esamība:
	_____________________________________


Ar šī pieteikuma iesniegšanu atklātā konkursā “Ēkas daļēja atjaunošana ar lietošanas veida maiņu Šaurā ielā 28, Daugavpilī (1.etaps)”, iepirkuma identifikācijas Nr. DVP 2026/177, pretendents: 

1. apliecina, ka:
· iepazinās ar atklāta konkursa dokumentāciju, izprot tās nosacījumus, prasības un piekrīt tiem;

· apzinās savas spējas un piedalīsies atklātā konkursā;
· līguma slēgšanas tiesību piešķiršanas gadījumā parakstīs iepirkuma līgumu saskaņā ar pievienoto līguma projekta tekstu un tam būs atbilstošs finanšu līdzekļu apjoms;
· būvdarbus veiks un pakalpojumus sniegs atbilstoši līgumam, tehniskajām specifikācijām un spēkā esošajiem normatīvajiem aktiem;
2. sniedz informāciju vai uz pretendentu un tā piedāvājumā norādītām personām ir attiecināmi Padomes Regulas (ES) 2022/576 (2022.gada 8.aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā 5.k panta izslēdzošie nosacījumi: _____________.
2026.gada ___._____________

___________________________________________________________________________

(komersanta paraksttiesīgas personas vai tā pilnvarotas personas (pievienot pilnvaras oriģinālu vai apliecinātu kopiju) paraksts, tā atšifrējums vai elektroniskais paraksts)
3.pielikums
Atklāta konkursa Nolikumam
id.Nr. DVP 2026/177
PRETENDENTA KVALIFIKĀCIJAS APRAKSTS

(veidne)
Pretendents _____________ (pretendenta nosaukums), reģistrācijas Nr._____________ (pretendenta reģistrācijas Nr.), lai apliecinātu savu atbilstību atklāta konkursa “Ēkas daļēja atjaunošana ar lietošanas veida maiņu Šaurā ielā 28, Daugavpilī (1.etaps)”, identifikācijas Nr. DVP 2026/177, nolikumā noteiktajām kvalifikācijas prasībām, iesniedz sekojošu savas kvalifikācijas aprakstu.
1. Pretendenta pieredzes saraksts

Pretendents norāda informāciju par savu pieredzi apliecinošiem līgumiem, lai apliecinātu savu atbilstību atklāta konkursa nolikuma 20.4.punkta kvalifikācijas prasībai:

	Nr. p.k.
	Pasūtītājs
	Izpildītājs
	Līguma nosaukums (ja līgums parakstīts iepirkuma ietvaros, tad arī iepirkuma nosaukums un identifikācijas Nr.)
	Pasūtītāja nosaukums, juridiskā adrese, kontaktpersonas amats, vārds, uzvārds, tālruņa Nr., e-pasta adrese
	Līguma ietvaros izpildīto darbu detalizēts apraksts
	Darbu izpildes laiks (uzsākšanas, pabeigšanas gads, mēnesis, datums)

	1.
	
	
	
	
	
	

	…
	
	
	
	
	
	


Pielikumā: atsauksme vai cits līdzvērtīgs pretendenta pieredzi apliecinošs dokuments par katru pieredzes aprakstā norādīto līgumu.

2. Būvspeciālistu saraksts

Pretendents norāda līguma izpildē iesaistāmos būvspeciālistus, lai apliecinātu savu atbilstību atklāta konkursa nolikuma 20.5.punkta kvalifikācijas prasībai:

	Nr. p.k.
	Būvspeciālista amata nosaukums līguma izpildē
	Būvspeciālista vārds, uzvārds, kvalifikāciju apliecinoša dokumenta Nr.
	Būvspeciālista tālruņa numurs, elektroniskā pasta adrese
	Būvspeciālista iesaistes tiesiskais pamats (aprakstīt)

	1.
	Atbildīgais būvdarbu vadītājs, kurš ir tiesīgs veikt ēku būvdarbu vadīšanu
	
	
	

	Ja pretendents plāno līguma izpildē atbildīgo būvdarbu vadītāju iesaistīt kā apakšuzņēmēja resursu, tad pretendents sniedz skaidrojumu par to, kādā veidā tiks ievērots normatīvajā aktā noteiktais
, ka līguma izpildē atbildīgajam būvdarbu vadītājam jābūt darba tiesiskajās attiecībās ar galveno būvdarbu veicēju.  


Pielikumā: katra speciālista apliecinājums par piekrišanu piedalīties iepirkuma līguma izpildē saskāņā ar Nolikuma 4.pielikuma veidni.
3. Pretendenta līguma izpildes apliecinājums

Pretendents sniedz apliecinājumu par līguma izpildes saistībām, lai apliecinātu savu atbilstību atklāta konkursa nolikuma 20.6., 20.7., 20.8.punkta kvalifikācijas prasībai:
	Nr. p.k.
	Pretendents apliecina, ka:

	1.
	līguma izpildē tiks ievērotas līguma, līguma pielikumu un spēkā esošo normatīvo aktu prasības;

	2.
	līguma izpildē tas iesniegs iepirkuma līguma saistību izpildes nodrošinājumu 10 % (desmit procentu) apmērā no līguma cenas.

	3.
	līguma izpildē tas iesniegs iepirkuma līguma garantijas laika nodrošinājumu 5 % (piecu procentu) apmērā no līguma ietvaros izpildīto būvdarbu kopsummas.




4. Pretendenta personu, uz kuru iespējām balstās, saraksts

Pretendents norāda (ja tādas ir) personas, uz kuru iespējām tas balstās, lai apliecinātu savu atbilstību atklāta konkursa nolikuma 20.9.punkta kvalifikācijas prasībai:
	Nr. p.k.
	Persona, uz kuras iespējām balstās 
	Balstīšanās pamatojums, lai apliecinātu, ka pretendenta kvalifikācija atbilst nolikumā noteiktajām kvalifikācijas  prasībām 

(piemēram, līguma izpildē pretendents piesaistīs tā speciālistus; pretendents balstās uz tā pieredzi u.tml.)

	
	Nosaukums, reģistrācijas Nr., juridiskā adrese
	Kontaktpersonas vārds, uzvārds, tālruņa Nr., elektroniskā pasta adrese
	

	1.
	
	
	

	…
	
	
	


Pielikumā: katras personas, uz kuras iespējām pretendents balstās, apliecinājums vai vienošanās par nepieciešamo resursu nodošanu pretendenta rīcībā, vai par sadarbību konkrētā līguma izpildē.
5. Pretendenta apakšuzņēmēju saraksts

Pretendents norāda (ja tādi ir) apakšuzņēmējus, lai apliecinātu savu atbilstību atklāta konkursa nolikuma 20.10.punkta kvalifikācijas prasībai:
	Nr. p.k.
	Apakšuzņēmēja 
	Veicamā darba daļa (10000,00 EUR un vairāk)


	
	Nosaukums, reģistrācijas Nr., juridiskā adrese, MVU statuss

	Kontaktpersonas vārds, uzvārds, tālruņa Nr., elektroniskā pasta adrese
	Darba veids no darbu apjoma (darba pozīcijas Nr., darba nosaukums)
	Apjoms (euro)
	% no piedāvātās līgumcenas

	1.
	
	
	
	
	

	…
	
	
	
	
	

	Kopā:
	
	


Pielikumā: katra apakšuzņēmēja apliecinājums par tā gatavību veikt tam izpildei nododamo līguma daļu.

2026.gada ___._____________

_________________________________________________________________________

(komersanta paraksttiesīgas personas vai tā pilnvarotas personas (pievienot pilnvaras oriģinālu vai apliecinātu kopiju) paraksts, tā atšifrējums vai elektroniskais paraksts)
4.pielikums
Atklāta konkursa Nolikumam
id.Nr. DVP 2026/177
BŪVSPECIĀLISTA Apliecinājums
(veidne)
Es, _____________ (speciālista vārds, uzvārds, sertifikāta numurs), ja pretendentam _____________ (pretendenta nosaukums), reģistrācijas Nr. (pretendenta reģistrācijas Nr.) tiks piešķirtas līguma slēgšanas tiesības atklātā konkursā “Ēkas daļēja atjaunošana ar lietošanas veida maiņu Šaurā ielā 28, Daugavpilī (1.etaps)”, identifikācijas Nr. DVP 2026/177, un noslēgts līgums ar pretendentu, apņemos kā _____________ (atbildīgais būvdarbu vadītājs, kurš ir tiesīgs veikt ēku būvdarbu vadīšanu) līguma ietvaros izpildīt šādus darbus (uzdevumus) _______________(aprakstīt kādus).

Mans iesaistes tiesiskais pamats būs _____________________ (aprakstīt uz kāda tiesiska pamata speciālists tiks iesaistīts līguma izpildē).

Es, apakšā parakstījies, apliecinu, ka iepriekš minētā informācija ir patiesa.

2026.gada ___._____________


__________________________________






(paraksts, tā atšifrējums vai elektroniskais paraksts)
5.pielikums
Atklāta konkursa Nolikumam
id.Nr. DVP 2026/177
TEHNISKAIS PIEDĀVĀJUMS

(veidne)
Pretendents _____________ (pretendenta nosaukums), reģistrācijas Nr._____________ (pretendenta reģistrācijas Nr.) piedāvā veikt atklāta konkursa “Ēkas daļēja atjaunošana ar lietošanas veida maiņu Šaurā ielā 28, Daugavpilī (1.etaps)”, identifikācijas Nr.DVP 2026/177, tehniskajā specifikācijā norādītos būvdarbus, iesniedzot sekojošu tehnisko piedāvājumu.
1. Darbu organizācijas apraksts

Pretendents norāda tehniskajā specifikācijā norādīto būvdarbu darbu organizāciju un darbu izpildes procesu, darbu izpildes metodes un tehnoloģijas, aprakstu noformējot brīvā formā.

2. Darbu izpildes grafiks

Darbu izpildes termiņš: 
	Būves vieta:

	Nr.
p.k.
	Būvdarbu nosaukums
	Dienas


	
	
	1
	2
	3
	4
	5
	6
	..
	60

	1. 
	
	
	
	
	
	
	
	
	

	2. 
	
	
	
	
	
	
	
	
	


3. Atkritumu apsaimniekošana
Pretendents _________ apliecina, ka būvniecības laikā radušos būvniecības atkritumus apsaimniekos normatīvajos aktos noteiktajā kārtībā.

4. Galveno būvizstrādājumu saraksts

Pretendents norāda informāciju par galvenajiem būvizstrādājumiem, kuri nepieciešami tehniskajā specifikācijā norādīto būvdarbu veikšanai, norādot būvizstrādājuma piegādātāju vai ražotāju un būvizstrādājuma izcelsmes vietu:

	Nr.p.k.
	Būvizstrādājuma nosaukums, saskaņā ar darbu apjomu sarakstu 
	Piedāvātais būvizstrādājuma nosaukums un apsraksts
	Ražotājs, izcelsmes valsts un vieta

	1.
	Jaunais metāla ugunsdrošais (EI 30) durvju bloks ≥1150m x ≥2100mm
	
	


Pielikumā: par katru galveno būvizstrādājumu tā kvalitāti apliecinošs dokuments.
2026.gada ___._____________

________________________________________________________________________

(komersanta paraksttiesīgas personas vai tā pilnvarotas personas (pievienot pilnvaras oriģinālu vai apliecinātu kopiju) paraksts, tā atšifrējums vai elektroniskais paraksts)
6.pielikums
Atklāta konkursa Nolikumam
id.Nr. DVP 2026/177
FINANŠU PIEDĀVĀJUMS

(veidne)

Pretendents _____________ (pretendenta nosaukums), reģistrācijas Nr._____________ (pretendenta reģistrācijas Nr.) piedāvā veikt atklāta konkursa “Ēkas daļēja atjaunošana ar lietošanas veida maiņu Šaurā ielā 28, Daugavpilī (1.etaps)”, identifikācijas Nr.DVP 2026/177, tehniskajā specifikācijā norādītos būvdarbus, sniedzot sekojošu finanšu piedāvājumu.
	Finanšu piedāvājums EUR bez PVN

	


Pretendents apliecina, ka: 

· atklāta konkursa dokumentācija izvērtēta ar pietiekamu rūpību un uzmanību;
· finanšu piedāvājumā ir ietvertas visas izmaksas, kas saistītas ar tehniskajā specifikācijā noteikto darbu izpildi pilnā apjomā, ko pretendents kā pieredzējis būvniecības jomas būvkomersants ir aprēķinājis;
· līguma slēgšanas tiesību piešķiršanas gadījumā parakstīs iepirkuma līgumu saskaņā ar pievienoto līguma projekta tekstu;

· tam būs atbilstošs finanšu līdzekļu apjoms;

· būvdarbus veiks atbilstoši līgumam, tehniskajai specifikācijai un spēkā esošajiem normatīvajiem aktiem.
Pielikumā: 7_Darbu apjomu saraksts.

2026.gada ___._____________

___________________________________________________________________________

(komersanta paraksttiesīgas personas vai tā pilnvarotas personas (pievienot pilnvaras oriģinālu vai apliecinātu kopiju) paraksts, tā atšifrējums vai elektroniskais paraksts)
7.pielikums
Atklāta konkursa Nolikumam
id.Nr. DVP 2026/177
DARBU APJOMU SARAKSTS

(skatīt un aizpildīt EIS atklāta konkursa profilā dokumentu ar nosaukumu 
“Darbu apjomu saraksts_DVP-2026-177.xlsx”)
8.pielikums
Atklāta konkursa Nolikumam
id.Nr. DVP 2026/177
UZŅĒMUMA LĪGUMS
Līguma abpusējas parakstīšanas datums ir pēdējā parakstītā laika zīmoga datums.

Daugavpils valstspilsētas pašvaldība, reģistrācijas Nr. 90000077325, juridiskā adrese: Krišjāņa Valdemāra iela 1, Daugavpils, LV-5401 (turpmāk – Pasūtītājs), _____________________________________, no vienas puses, un 
SIA “________________”, reģistrācijas Nr. ____________, juridiskā adrese: ______________________ (turpmāk – Izpildītājs), tās ________ personā, kurš rīkojas uz Statūtu pamata, no otras puses, abi kopā turpmāk tekstā – Puses, bet katrs atsevišķi – Puse, 

pamatojoties uz iepirkumu komisijas 2026.gada __._____ lēmumu (sēdes protokols Nr. ___ )  atklātā konkursā “Ēkas daļēja atjaunošana ar lietošanas veida maiņu Šaurā ielā 28, Daugavpilī (1.etaps)”, identifikācijas Nr.DVP 2026/177, noslēdz šāda satura līgumu:
1. Līguma priekšmets

1.1. Pasūtītājs uzdod, bet Izpildītājs apņemas veikt ēkas daļēju atjaunošanu ar lietošanas veida maiņu Šaurā ielā 28, Daugavpilī (1.etaps) (turpmāk – Darbi).

1.2. Darbus jāveic saskaņā ar tehnisko specifikāciju (pielikums Nr.____), Izpildītāja iesniegto finanšu piedāvājumu (pielikums Nr.______) un lokālo tāmi (pielikums Nr.___). Līguma pielikumi ir Līguma neatņemamas sastāvdaļas.

1.3. Darbi sevī ietver visus Līgumā un Līguma pielikumos noteiktos nepieciešamos būvdarbus, būvniecības vadību un organizēšanu, būvniecībai nepieciešamo materiālu piegādi, būvdarbu nodošanu, izpilddokumentācijas un citas dokumentācijas sagatavošanu un citas darbības, kuras izriet no Līguma un/vai Līguma pielikumiem.

1.4. Izpildītājs, parakstot Līgumu, apliecina, ka viņš ir pienācīgi iepazinies ar __________iepirkuma nolikuma un tam pievienoto dokumentu prasībām, un atsakās saistībā ar to izvirzīt jebkāda satura iebildumus vai pretenzijas. Izpildītājs apliecina, ka Darbi ir realizējami un, ka tāmē ir iekļauti visi Izpildītāja ar Darbu pilnīgu paveikšanu (atbilstoši Līguma pielikumiem) saistītie izdevumi.

1.5.   Darbi tiek veikti Šaurā ielā 28, Daugavpilī, Latvijas Republikā (turpmāk – Objekts).
2. Līgumcena un norēķinu kārtība

2.1. Atlīdzība par Līgumā noteikto Darbu izpildi tiek noteikta kā līgumcena EUR __________ (____________________________________) (turpmāk - Līgumcena) apmērā bez 21% pievienotas vērtības nodokļa (turpmāk – PVN). PVN samaksu Pasūtītājs veic Latvijas Republikas spēkā esošajos normatīvajos aktos noteiktajā kārtībā un apmērā.  
2.2. Līgumcena ietver visas ar Darbu veikšanu saistītas izmaksas, tai skaitā būvdarbu procesā izmantojamo būvniecības izstrādājumu, darbu, piegādes un transporta, apdrošināšanas, elektroenerģijas, ūdens, būvgružu novākšanas un utilizācijas, objekta uzturēšanas izmaksas, materiālu un tehnikās apsardzes izdevumus, nodokļu un nodevu maksājumus un citus maksājumus, ja tādi rodas Darbu izpildes laikā, kas jāveic Izpildītājam, lai pienācīgi un pilnībā izpildītu Darbus, kā arī jebkuri iespējamie sadārdzinājumi un jebkuri ar Līguma pilnīgu izpildi saistītie izdevumi.  
2.3. Avansa maksājumi netiek paredzēti. Līgumcenas samaksu Uzņēmējam Pasūtītājs veic

šādā kārtībā:

2.3.1 Maksājumi par Darbiem tiek veikti ik mēnesi, atbilstoši izpildīto Darbu apjomam (ja Pasūtītajam  ir pieejami finanšu līdzekļi). Maksājumi veicami pēc Izpildītāja piestādīto rēķinu un akta par izpildīto Darbu (formas Nr. 2., formas Nr.3.) - kopā ar visiem izpildīto apjomu pamatojošiem dokumentiem – apstiprināšanas. Akts – forma Nr.2, forma Nr.3 jāiesniedz Pasūtītājam apstiprināšanai līdz katra mēneša 10.datumam. Samaksa par iepriekšējā mēnesī izpildītajiem un no pasūtītāja puses pieņemtajiem Darbiem ir veicama 10 (desmit) darba dienu laikā no rēķina saņemšanas. Samaksa par visiem izpildītajiem būvdarbiem, tai skaitā par faktiski izpildītajiem būvdarbiem pēdējā mēnesī, – 20 darbdienu laikā no būvobjekta nodošanas un pieņemšanas akta abpusējas parakstīšanas dienas. Izpildītājs var izrakstīt rēķinu tikai pēc tam, kad pasūtītājs ir parakstījis būvdarbu izpildes aktu vai būvdarbi ir uzskatāmi par pieņemtiem no pasūtītāja puses. 
2.4. Visus rēķinus Izpildītājs sagatavo elektroniski un no sava e-pasta adreses _____________ (pretendenta piedāvājumā norādītā e-pasta adrese) nosūta uz Pasūtītāja norādīto e-pasta adresi __________. Šādi sagatavoti un nosūtīti elektroniskie rēķini (turpmāk – E-rēķins) ir derīgi bez paraksta. Izpildītājs sagatavo e-rēķinus atbilstoši normatīvo aktu prasībām attiecībā uz rēķinā norādāmo informāciju. Pasūtītājs pieņem strukturētu elektronisko rēķinu Grāmatvedības likuma izpratnē. Uz E-rēķina  tiek norādīta piezīme “Rēķins ir sagatavots elektroniski un ir derīgs bez paraksta”. E-rēķins tiek uzskatīts par saņemtu brīdī, kad Izpildītājs to nosūtījis uz Pasūtītāja norādīto e-pasta adresi.
2.5. Nekvalitatīvi izpildīti Darbi netiek apmaksāti un trūkumi Darbos, kas var tikt atklāti arī pēc Darbu izpildes visā Darbu garantijas laikā, kā arī zaudējumi, kas radušies Pasūtītājam vai trešajai personai pieļauto trūkumu rezultātā, Izpildītājam jānovērš par saviem finanšu līdzekļiem iespējami īsākā laika periodā, bet ne vēlāk kā viena mēneša laikā no trūkumu konstatēšanas brīža, un šo līdzekļu piedziņu Izpildītājs nevar vērst pret Pasūtītāju. 

3. Pušu tiesības un pienākumi
3.1. Izpildītājam ir pienākums:

3.1.1. izpildīt Darbus, kā arī nodrošināt Darbiem, uzstādītajiem materiāliem un iekārtām garantiju atbilstoši Līguma prasībām, šī līguma pielikumos un normatīvajos aktos noteiktajam;

3.1.2. šī Līguma ietvaros kvalitatīvi un savlaicīgi veikt Darbus ar saviem spēkiem, t.i. ar savām ierīcēm (mehānismiem un instrumentiem) un materiāliem, izmantojot savas profesionālās iemaņas, ar tādu rūpību, kādu var sagaidīt no krietna un rūpīga uzņēmēja;
3.1.3. veikt būvdarbus saskaņā ar tehnsiko specifikāciju un tās pielikumiem;

3.1.4. Izpildītājam būvdarbu uzsākšanai sagatavot visu nepieciešamo dokumentāciju tajā skaitā rīkojumi, apdrošināšanās polises, u.c., kā arī iesniegt Pasūtītajam ne vēlāk kā 5 (pieci) darbu dienu laikā pēc līguma noslēgšanas dienas pievienošanai Būvniecības informācijas sistēmā (turpmāk-BIS)   atļaujas būvdarbiem saņemšanai;

3.1.5. Izpildītājam būvdarbi jāuzsāk ne vēlāk kā 5 (pieci) darbu dienu laikā pēc atļaujas būvdarbiem saņemšanas  dienas BISā;
3.1.6. Pirms būvdarbu uzsākšanas, Izpildītājam  ir jāparaksta “Būvlaukuma nodošanas aktus” (Objekta pieņemšana) būvniecības lietā BISā;
3.1.7. Objektā ievērot visas normatīvajos aktos noteiktās prasības, kā attiecībā uz darba organizācijas un drošības tehnikas, tā arī attiecībā uz ugunsdrošības, apkārtējās vides aizsardzības un iekšējās kārtības noteikumiem;
3.1.8. veikt visus nepieciešamos pasākumus, lai novērstu kaitējumu vai jebkādu draudošu kaitējumu, kas varētu rasties trešajai personai Darbu izpildes rezultātā no Darbu uzsākšanas līdz Darbu nodošanai ekspluatācijā;
3.1.9. veikt Darbus saskaņā ar šī Līguma noteikumiem un ievērot Latvijas Republikas likumus, Ministru kabineta noteikumus un citus normatīvos aktus, kas nosaka ar šo Līgumu uzdoto Darbu veikšanu un nodošanu, kā arī Pasūtītāja ieteikumus un norādījumus attiecībā uz veicamajiem Darbiem;
3.1.10. Izpildītājam nav tiesību Darbu izpildē pielietot materiālus, kuri neatbilst Ministru kabineta noteikumos vai tehniskajā specifikācijā norādītājām prasībām;
3.1.11. pēc Pasūtītāja pieprasījuma sniegt informāciju par Darbu izpildes gaitu 2 (divu) darba dienu laikā;
3.1.12. ja Darbu veikšanas gaitā tiek atklāts, ka izpildītie Darbi veikti nepieņemamā kvalitātē un neatbilst Pasūtītāja prasībām, novērst norādītos trūkumus par saviem līdzekļiem un Pasūtītāja norādītājā termiņā;
3.1.13. pēc Darbu pabeigšanas nodot Pasūtītājam atbilstoši tāmei kvalitatīvi izpildītus Darbus, par ko tiek sastādīts attiecīgais izpildes akts saskaņā ar Līguma noteikumiem;
3.1.14. uzturēt garantijas saistības šajā Līgumā un tehniskajā specifikācijā noteiktajā garantijas 3 (gadu) termiņā;
3.1.15. novērst garantijas laikā Izpildītāja vainas dēļ radušos izpildīto Darbu slēptos defektus vai uzstādīto iekārtu bojājumus par saviem līdzekļiem vai atlīdzināt Pasūtītājam to novēršanas vērtību;
3.1.16. brīdināt Pasūtītāju pirms Darbu sākuma par šajā īgumā neparedzētiem apstākļiem, kas var ietekmēt Darbu izpildi objektā, vienlaicīgi iesniedzot savus priekšlikumus situācijas risinājumam. Pasūtītājs vienpersoniski izlemj jautājumu par risinājumu šajā punktā paredzētajās situācijās;
3.1.17. nodrošināt darba zonas uzkopšanu katru dienu. Pēc Darbu izpildes par saviem finanšu līdzekļiem sakopt objektu un teritoriju, kura tika izmantota Darbu veikšanai;
3.1.18. ar rīkojumu noteikt atbildīgās personas par darba aizsardzību un ugunsdrošību objektā;
3.1.19. izpildīt citus šajā Līgumā un normatīvajos aktos paredzētos noteikumus un pienākumus;

3.1.20. pretendentiem ir pienākums nodrošināt, lai iepirkuma līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi.
3.2. Puses 5 (piecu) darba dienu laikā rakstveida informē viens otru par apstākļiem (izmaiņām), kuri var ietekmēt Līguma būtiskos noteikumus. Ja Izpildītājs 5 (piecu) kalendāra dienu laikā no dienas, kad viņam ir kļuvuši zināmi apstākļi, kas ļauj prasīt Līguma izpildes pagarinājumu, nav iesniedzis Pasūtītājam objektīvu un motivētu pamatojumu, Izpildītājs var zaudēt tiesības uz Līguma termiņa pagarinājumu. 

3.3. Tehnoloģiskais pārtraukums ir periods, kad Izpildītājs, no viņa neatkarīgu, objektīvu iemeslu dēļ ar Pasūtītāju saskaņotā periodā, neatrodas būvobjektā un neveic būvdarbus.

3.4. Pēc Pušu rakstiskas vienošanās var tikt paredzēts tehnoloģiskais pārtraukums un Līguma termiņa pagarinājums, ja:

3.4.1.
konkrētu būvdarbu izpildi tieši ietekmē no Pasūtītāja  un Izpildītāja neatkarīgi apstākļi, atbilstoši būvspeciālistu atzinumam;

3.4.2.
kompetenta valsts vai pašvaldības institūcija, Pasūtītājs vai būvuzraugs ir kavējis vai apturējis Darbu veikšanu no Izpildītāja neatkarīgu iemeslu dēļ;

3.4.3.  būvlaukumā tiek veikti avārijas darbi, proti, darbi, lai novērstu iepriekš neplānotus inženierkomunikāciju vai citus bojājumus, kas var izsaukt cilvēku nelaimes gadījumus vai materiālus zaudējumus;

3.4.4.  Pasūtītājs rīko iepirkumu papildus būvdarbu apjomiem, kurus atbilstoši būvniecības tehnoloģijas prasībām ir jāizpilda agrāk nekā Līgumā paredzētus būvdarbu veidus un kuri kavē Līgumā paredzētus būvdarbus;

3.4.5. Līguma izpildes termiņa pagarināšana ir nepieciešama, lai nodrošinātu citu infrastruktūras projektu realizāciju.

3.5. Izpildītājam nav tiesību uz tehnoloģisko pārtraukumu, ja atrunātais šķērslis radies Darbu izpildes gaitā, kad Darbu pabeigšana Izpildītāja dēļ jau atpalikusi no termiņa, kas noteikts saskaņā ar Līgumu.

3.6. Tehnoloģisko pārtraukumu aprēķina tikai un vienīgi uz to laika posmu, kurā eksistē minētais šķērslis. Izpildītājam jādara viss iespējamais, lai līdz minimumam samazinātu tehnoloģisko pārtraukumu.

3.7. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses šī Līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.

3.8. Pusēm ir pienākums, savstarpēji vienojoties, noformēt salīdzināšanas aktu, tāmi par izmaiņām un noslēgt papildus vienošanos, kas ir šī Līguma neatņemamas sastāvdaļas, ja Darbu izpildes laikā rodas situācijas, kad šī Līguma 1.1.punktā noteiktais izpildāmo būvdarbu apjoms vai veids faktiski ir mazāks vai lielāks par Līguma tāmēs noteikto apjomu.

3.9. Pasūtītājs ir tiesīgs kontrolēt Līguma noteikumu izpildi.

3.10. Vienpusēja atkāpšanās no Līguma nav pieļaujama, izņemot Līgumā un Latvijas Republikas normatīvajos aktos noteiktus gadījumus.

3.11. Pasūtītājs ir tiesīgs vienpusēji lauzt šo Līgumu pirms termiņa, rakstiski brīdinot Izpildītāju vismaz 7 (septiņas) kalendārās dienas iepriekš, ja Izpildītājs:

               3.11.1. ir atteicies veikt Darbus;

 3.11.2. veic Darbus neatbilstoši Līguma, Līguma pielikumu noteikumiem vai kvalitātes un tehnoloģijas prasībām, un 2 (divu) dienu laikā pēc Pasūtītāja pieprasījuma nav šo pārkāpumu novērsis;

3.11.3. nav sniedzis nepieciešamo dokumentāciju tajā skaitā rīkojumi, apdrošināšanas polises, u.c., Pasūtītajam 5 (piecu) darbu dienu laikā pēc Līguma noslēgšanas dienas pievienošanai BISā atļaujas būvdarbiem saņemšanai;
3.11.4. nav uzsācis Darbus 5 (piecu) kalendāro darba dienu laikā pēc pēc atļaujas būvdarbiem saņemšanas  dienas BISā;
3.11.5. kādā citā veidā nepilda šajā Līgumā noteiktās saistības tādā mērā, ka tiek apdraudēta Darbu kvalitāte vai to izpildes termiņš;

3.11.6. ir nodevis savu tiešo funkciju izpildi ar Pasūtītāju rakstiski nesaskaņotam apakšuzņēmējam.

3.12. Pasūtītājs neatlīdzina Izpildītājam zaudējumus, kas radušies, Pasūtītājam izmantojot savas šī Līguma 3.7.punktā noteiktās tiesības. Samaksa tiek veikta par faktiski izpildīto Darbu apjomu.

3.13. Ja Pasūtītājs vienpusēji atkāpjas no Līguma, tad Izpildītājs nekavējoties pārtrauc Darbus un piedaloties Pasūtītāja un Izpildītāja nozīmētajām atbildīgajām amatpersonām, tiek sastādīts akts par izpildītajiem Darbu apjomiem no Darbu sākuma. Par izpildītajiem Darbiem tiek uzskatīti tikai tie, kuri veikti atbilstoši Līguma un Līguma pielikumiem, kā arī tie, kuriem ir Latvijas būvnormatīvos noteiktie tehniskie parametri, un par kuriem objektā ir būvnoteikumos uzskaitītā Darbu veikšanas dokumentācija. Pasūtītājs ir tiesīgs veikt pārbaudes un pieaicināt neatkarīgus ekspertus izpildīto Darbu apjomu noteikšanai.

3.14. Pasūtītājs pēc Darbu pabeigšanas pieņem Darbus no Izpildītāja šajā Līgumā noteiktajā kārtībā.

3.15. Pasūtītājam ir pienākums norēķināties ar Izpildītāju Līgumā noteiktajā kārtībā;

3.16. Pasūtītājs nav atbildīgs par zaudējumiem, kas var rasties (radušies) trešajām personām Izpildītāja vainas dēļ, ja Izpildītājs neievēro Līguma noteikumus šī Līguma darbības un garantijas laikā.

4. Darbu izpildes termiņi un Līgumsodi

4.1. Līguma noteikto Darbu izpildes kopējais termiņš ir 60 (sešdesmit) kalendārās dienas no Līguma parakstīšanas dienas. Šajā termiņā termiņā  nav ietverti iespējamie tehnoloģiskie pārtraukumi, normatīvajos aktos noteikti termiņi, kas nepieciešami atļaujas būvdarbiem saņemšanai Daugavpils Valstspilsētas pašvaldības iestādes “Daugavpils pašvaldības centrālā pārvalde” Būvvaldē (turpmāk - Būvvalde), kā arī  būvdarbu nodošanai ekspluatācijā  termiņi (visu nepieciešamo institūciju atzinumu saņemšanas termiņi no Valsts vai Daugavpils pašvaldības atbildīgajām iestādēm, normatīvajos aktos noteikti termiņi, kas nepieciešami Darbu  pieņemšanai Būvvaldē).
4.2. Visu Līgumā noteikto Darbu pabeigšanu fiksē ar Pušu parakstītu galīgo Būvobjekta pieņemšanas - nodošanas Aktu.  
4.3. Galīgā Darbu pieņemšana noformējama pēc visu Līgumā paredzēto Darbu izpildes un izpilddokumentācijas iesniegšanas Pasūtītājam. Darbi kopumā no Izpildītāja ir pieņemti no dienas, kad Darbi pieņemti ekspluatācijā ar Būvvaldi un  BIS lietā izdarīta attiecīga atzīme, kā arī  parakstīts galīgais Būvobjekta nodošanas un pieņemšanas akts. Papildus Izpildītājam jāsagatavo 1 (viens) izpilddokumentācijas eksemplārs papīra formātā un 1 (viens) eksemplārs digitālā formātā (WORD, EXCEL, PDF, DWG) uz datu nesēja Pasūtītājam. 
4.4. Kopējā Darbu izpildes termiņa neievērošana tiek kompensēta ar Līgumsodu no Izpildītāja 0,5% (nulle komats pieci procenti) apmērā no šī īguma kopējās Līgumcenas par katru nokavēto dienu, bet ne vairāk kā 10% (desmit procenti) no Līgumcenas. 
4.5. Norēķinu termiņu neievērošana tiek kompensēta ar Līgumsodu no vainīgās Puses 0,5 % (nulle komats pieci procenti) apmērā no kopējās Līgumcenas par katru nokavēto dienu, bet ne vairāk kā 10% (desmit procenti) no Līgumcenas.
4.6. Līgumsoda samaksa neatbrīvo Pusi no pienākuma pienācīgi izpildīt saistības.
4.7. Līdz Darbu pieņemšanai visus riskus par Darbu veikšanu uzņemas Izpildītājs.
5. Apdrošināšana un Darbu garantija
5.1. Izpildītājs par Līgumā paredzēto, paveikto un Pasūtītājam nodoto Darbu uzņemas pilnu 3 (trīs) gadu garantiju no dienas, kad būvvalde izdarījusi būvniecības informācijas sistēmā atzīmi par būvdarbu pabeigšanu.
5.1.1. Izpildītājs pēc būves pieņemšanas ekspluatācijā iesniedz Pasūtītājam būvobjekta nodošanas un pieņemšanas aktu, kas ir noformēts atbilstoši šo 2022.gada 5.jūlija noteikumu Nr.419 pielikumam:

5.1.1.1. aktā norāda akta par būves pieņemšanu ekspluatācijā datumu un numuru, atzīmes par būvdarbu pabeigšanu datumu;
5.1.1.2. aktam pievieno būvdarbu izpilddokumentāciju, tai skaitā iebūvēto būvizstrādājumu atbilstību apliecinošo dokumentāciju, nozīmīgo konstrukciju pieņemšanas aktus, pārbaužu aktus, kā arī citu līgumā paredzēto dokumentāciju, ja tā nav iesniegta pasūtītājam iepriekš vai nav augšupielādēta BIS attiecīgās būvniecības lietā.

5.1.2. Pasūtītājs Izpildītāja iesniegto būvobjekta nodošanas un pieņemšanas aktu paraksta 10 darbdienu laikā no tā saņemšanas dienas.
5.2. Izpildītājs 5 (piecu) darba dienu laikā no Līguma abpusējas parakstīšanas dienas iesniedz Pasūtītājam atbildīgā atbildīgā būvdarbu vadītāja profesionālās civiltiesiskās atbildības apdrošināšanas polises kopiju, (kā arī būvdarbu veicēja civiltiesiskās atbildības obligātās apdrošināšanas līguma kopiju) un apliecinājumu par prēmijas samaksu atbilstoši Ministru kabineta 2014.gada 19.augusta noteikumos Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktajai kārtībai un apmēram. Minētais civiltiesiskās atbildības apdrošināšanas Līgums jāuztur spēka visu Darbu un garantijas laiku.

5.3. Izpildītājs 10 (desmit) darba dienu laikā no Līguma abpusējas parakstīšanas dienas iesniedz Pasūtītājam Līgumsaistību (darbu) izpildes nodrošinājumu.

5.4. Prasības Līgumsaistību (darbu) izpildes nodrošinājumam:

5.4.1. Līgumsaistību (darbu) izpildes nodrošinājuma apmērs ir 10% (desmit procenti) no līguma summas bez PVN. Gadījumā, kad daļa no Līguma jau ir izpildīta, bet Līdzējiem ir jāpagarina Līguma termiņš no Izpildītāja neatkarīgu iemeslu dēļ, tad Līgumsaistību (darbu) izpildes nodrošinājuma apmērs tiek samazināts un tiek noteikts 10% apmērā no Izpildītāja neizpildītas darbu kopsummas.

5.4.2. Līguma saistību izpildes nodrošinājumam jābūt spēkā visā līguma darbības laikā un papildus vismaz 30 (trīsdesmit) kalendārās dienas.
5.4.3. Līgumsaistību (darbu) izpildes nodrošinājumam ir jāatbilst šādām prasībām: Banka vai apdrošināšanas sabiedrība apņemas bez nosacījumiem un neatsaucami garantēt kā primārais saistību nesējs maksājuma (u) veikšanu pēc Pasūtītāja pirmās prasības (tas nozīmē, ka maksājums jāveic neatkarīgi no pieprasījuma pamatojuma iesniegšanas vai tā apstrīdēšanas), ko parakstījusi Pasūtītāja paraksttiesīga persona, saņemšanas, kur Pasūtītājs paziņos, ka Izpildītājs nav nodrošinājis Līguma saistību izpildi saskaņā ar Līguma nosacījumiem un/vai tajā noteiktajos termiņos. Pasūtītājam nav nepieciešams pierādīt vai dot pamatojumu vai iemeslus savai prasībai. Banka vai apdrošināšanas sabiedrība apņemas izmaksāt Pasūtītājam pieprasīto summu ņemot vērā jebkuru prasību, kas izdarīta pirms Līgumsaistību nodrošinājuma termiņa beigām.

5.4.4. Galvojumu apdrošināšanas veids ir: neatsaucama, beznosacījumu, pirmā pieprasījuma (tas nozīmē, ka maksājums jāveic neatkarīgi no pieprasījuma pamatojuma iesniegšanas vai tā apstrīdēšanas) bankas garantijas vai apdrošināšanas sabiedrības garantijas polises oriģināls.

5.4.4. Līguma saistību izpildes garantiju (kompensāciju vai apdrošināšanas atlīdzību) Pasūtītājs var izmantot gadījumos, kad Izpildītājs atsakās izpildīt līgumu, neveic saistību izpildi saskaņā ar līguma nosacījumiem, tajā skaitā neveic atklāto defektu novēršanu atbilstoši līguma nosacījumiem, periodā līdz garantijas laika garantijas iesniegšanai.

5.5. Izpildītājam ir pienākums uzsākt garantijas laikā atklāto Darbu defektu novēršanu ne vēlāk kā 5 (piecu) dienu laikā no brīža, kad Izpildītājs ir saņēmis Pasūtītāja rakstisku informāciju par šo pienākumu.
5.6. Ja Pasūtītājs konstatē defektus, tad par to tiek sastādīts atbilstošs defektu akts, kas ir Līguma neatņemama sastāvdaļa. 
5.7. Uzņēmējam ir pienākums pēc Objekta nodošanas ekspluatācijā iesniegt Pasūtītājam garantijas laika garantiju atbilstoši iepirkuma procedūras nolikumā un Līgumā noteiktajām prasībām.

5.7.1.
Prasības garantijas laika garantijai:

5.7.1.1.
Garantijas laika garantiju Izpildītājs iesniedz Pasūtītājam 10 (desmit) darbdienu laikā no būvobjekta nodošanas un pieņemšanas akta parakstīšanas dienas. Garantijas laika garantijas apmērs ir 5% (pieci procenti) no Līguma summas bez PVN;

5.7.1.2.
garantijas laika garantija ir spēkā 3 (trīs) gadi no dienas, kad būvvalde izdarījusi būvniecības informācijas sistēmā atzīmi par būvdarbu pabeigšanu. Izpildītājs ir pilnībā atbildīgs par būvdarbu defektu un neatbilstību novēršanu arī laikposmā starp būvdarbu faktisko pabeigšanu un  būvvaldes atzīmes izdarīšanu BIS par būvdarbu pabeigšanu, kā arī periodā līdz garantijas laika garantijas iesniegšanai. Pasūtītājam ir tiesības šajā laikposmā pieteikt konstatētos defektus atbilstoši līgumā noteiktajai garantijas defektu pieteikšanas un novēršanas kārtībai.
5.7.1.3.
bankas vai apdrošināšanas sabiedrības beznosacījuma garantijas laika garantija, kas paredz apdrošināšanas atlīdzības izmaksu bezstrīdus kartībā pēc Pasūtītāja pirmās rakstiskas prasības (tas nozīmē, ka maksājums jāveic neatkarīgi no pieprasījuma pamatojuma iesniegšanas vai tā apstrīdēšanas) saņemšanas, kuru ir parakstījusi paraksttiesīga persona, un kurā paziņots, ka Uzņēmējs Līgumā paredzētajā garantijas periodā neveic atklāto būvniecības darbu defektu novēršanu. Pasūtītājam nav nepieciešams pierādīt vai dot pamatojumu vai iemeslus savai prasībai. Banka vai apdrošināšanas sabiedrība apņemas izmaksāt Pasūtītājam pieprasīto summu ņemot vērā jebkuru prasību, kas izdarīta pirms garantijas laika garantijas termiņa beigām. Jebkurš strīds sakarā ar garantijas laika garantijas nodrošinājumu tiks izskatīts attiecīgās piekritības tiesā saskaņā ar Latvijas Republikas likumdošanu.;

5.7.1.4.
galvojumu apdrošināšanas veids ir: neatsaucama, beznosacījumu, pirmā pieprasījuma (tas nozīmē, ka maksājums jāveic neatkarīgi no pieprasījuma pamatojuma iesniegšanas vai tā apstrīdēšanas) bankas garantijas vai apdrošināšanas sabiedrības garantijas polises oriģināls.

6. Nepārvarama vara

6.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, karadarbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā. 

6.2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā būs iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Nesavlaicīga paziņojuma gadījumā Puse netiek atbrīvota no Līguma saistību izpildes. 

6.3. Nepārvaramas varas apstākļu iestāšanās gadījumā Līguma darbības termiņš tiek pārcelts atbilstoši šādu apstākļu darbības laikam vai arī Puses vienojas par Līguma pārtraukšanu. 

7. Apakšuzņēmēju un personāla nomaiņas un piesaistes kārtība

7.1. Izpildītājs nav tiesīgs bez saskaņošanas ar Pasūtītāju veikt Līguma pielikumos norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē.

7.2. Pasūtītājs nepiekrīt Līguma pielikumos norādītā personāla nomaiņai gadījumos, kad norādītais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
7.3. Pasūtītājs nepiekrīt Līguma pielikumos norādītā apakšuzņēmēja nomaiņai, ja pastāv kāds no šādiem nosacījumiem:
7.3.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
7.3.2. tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem (izņemot otrās daļas 8. un 9.punktu);
7.3.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 euro, atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem (izņemot otrās daļas 8. un 9.punktu);
7.3.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
7.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

7.5. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai

7.6. Pēc Līguma slēgšanas tiesību piešķiršanas un ne vēlāk kā uzsākot Līguma izpildi, Izpildītājs iesniedz iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Līguma izpildes laikā Izpildītājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts būvdarbu veikšanā vai pakalpojumu sniegšanā.
8. Līguma grozīšana un atkāpšanās no Līguma izpildes

8.1. Līgumu var grozīt tikai Līgumā noteiktajos gadījumos saskaņā ar spēkā esošajiem normatīvajiem aktiem.

8.2. Pasūtītājs ir tiesīgs, nemainot Līguma cenu un Līguma pielikumos noteiktās darbu izmaksu vienību cenas, Līguma pielikumos noteiktās vienas darba pozīcijas ietvaros neizlietotos naudas līdzekļus novirzīt citas darba pozīcijas izmaksu segšanai, attiecīgi palielinot konkrētas pozīcijas darba apjomu, ja konkrētajā pozīcijā objektīvi nepieciešami papildu apjomi.

8.3. Pasūtītājs, saskaņojot ar Izpildītāju, var uzdot neveikt vai var atļaut neveikt Darbus, kas tika iekļauti sākotnējos Darbu apjomos, taču zuda nepieciešamība pēc šiem Darbiem.

8.4. Pasūtītājs, saskaņojot ar Izpildītāju, var uzdot veikt vai var atļaut veikt papildus Darbus, kas netika iekļauti sākotnējos Darbu apjomos, jo nebija iespējams konstatēt vai paredzēt šo Darbu nepieciešamību (papildu risinājumus, kas var uzlabot būvdarbu tehniskus risinājumus, uzlabot energoefektivitāti, izmaiņas, kas skar, jaunu progresīvu būvizstrādājumu ienākšanu Latvijas tirgū). Papildus Darbiem piemēro tādas pašas cenas kā analogiem Darbiem Līgumā, bet papildus Darbiem, kam analogu Līgumā nav, cenu nosaka Pasūtītājs pēc līdzīga rakstura Darbu cenām Līgumā, vai, ja līdzīga rakstura Darbu cenas Līgumā nav, pēc Izpildītāja iesniegtās un Pasūtītāja saskaņotās cenas kalkulācijas un līdzīga rakstura Darbu cenām tirgū.

8.5. Pasūtītājs var uzdot veikt vai var atļaut veikt papildus Darbus, kas netika iekļauti sākotnējos Darbu apjomos, un kas nepieciešami citu būvdarbu uzsākšanai, un/vai pabeigšanai, kā arī Objekta nodošanai ekspluatācijā. Papildus Darbiem piemēro tādas pašas cenas kā analogiem Darbiem Līgumā, bet papildus Darbiem, kam analogu Līgumā nav, cenu nosaka Pasūtītājs pēc līdzīga rakstura Darbu cenām Līgumā, vai, ja līdzīga rakstura Darbu cenas Līgumā nav, pēc Izpildītāja iesniegtās un Pasūtītāja saskaņotās cenas kalkulācijas un līdzīga rakstura Darbu cenām tirgū.

8.6. Kopsumma par Līguma 8.2.-8.5.apakšpunktos noteiktiem Darbu grozījumiem nevar pārsniegt 15 % (piecpadsmit procentus) no sākotnējās Līgumcenas bez PVN. Kopsummu noteic kā visu secīgi veikto grozījumu naudas vērtību summu. Šādi Darbu grozījumi tiek uzskatīti par Līguma grozījumiem Publisko iepirkumu likuma 61.panta trešās daļas 1.punkta kārtībā.

8.7. Līguma izpildes termiņš Līguma 8.4.-8.5.apakšpunktos noteiktajos gadījumos var tikt pagarināts, bet ne vairāk kā par 30 (trīsdesmit) kalendārām dienām.

8.8. Izpildītājam ir tiesības nekavējoties vienpusēji atkāpties no Līguma izpildes, rakstveidā brīdinot par to Pasūtītāju 10 (desmit) darba dienas iepriekš un neatlīdzinot jebkāda veida zaudējumus, ja Pasūtītājs bez pamatota iemesla neveic Līgumā noteiktos maksājumus Līgumā noteiktajā termiņā. Par nepamatotu iemeslu nav uzskatāms gadījums, kad Izpildītāja saistību neizpildes vai nepienācīgas izpildes rezultātā Pasūtītājs neveic Līgumā noteikto maksājumu Līgumā noteiktajā termiņā.

8.9. Pasūtītājam ir tiesības vienpusēji atkāpties no Līguma izpildes, rakstveidā brīdinot par to Izpildītāju 10 (desmit) darba dienas iepriekš un neatlīdzinot jebkāda veida zaudējumus sekojošos gadījumos:

8.9.1. Izpildītājs Darbu izpildē kavē Līguma izpildes termiņu ilgāk par 20 (divdesmit) dienām vai Darbs netiek veikts ilgāk par 20 (divdesmit) dienām;

8.9.2. Izpildītājs sistemātiski (vismaz 3 (trīs) gadījumi 1 (viena) mēneša laikā, skaitot no pirmā gadījuma konstatēšanas dienas) nepilda/neievēro Līguma, Līguma pielikumos noteiktās prasības vai saistības, vai nepilda/neievēro Pasūtītāja norādījumus;

8.9.3. Izpildītājs pārkāpj spēkā esošos normatīvos aktus;

8.9.4. Izpildītājs nav spējīgs vai tiesīgs veikt Darbus Objektā atbilstoši Līguma, Līguma pielikumu vai spēkā esošu normatīvo aktu prasībām;

8.9.5. Izpildītājs pasludināts par maksātnespējīgu vai tā saimnieciskā darbība tiek izbeigta, pārtraukta vai apturēta;

8.9.6. Līgumu nav iespējams izpildīt tādēļ, ka Līguma darbības laikā tiek piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas vai Padomes Regulas (ES) 2022/576 (2022. gada 8. aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā 5.k pantā noteikto gadījumu;

8.9.7. tiek konstatēts kāds no Publisko iepirkumu likuma 64.panta pirmajā daļā minētajiem gadījumiem.
8.10. Ja Pasūtītājs vienpusēji atkāpjas no Līguma izpildes Līguma 8.9.punktā noteiktajos gadījumos, tad Izpildītājs nekavējoties pārtrauc Darbus un, piedaloties Pušu pilvarotām personām, sastāda un paraksta aktu par izpildītajiem Darbu apjomiem. Par izpildītiem Darbiem tiek uzskatīti tikai tie, kuri veikti saskaņā ar Līguma, Līguma pielikumu un spēkā esošo normatīvo aktu prasībām.
8.11. Gadījumā, ja Pasūtītājs atkāpjas no Līguma izpildes Līguma 8.9.1.-8.9.4.apakšpunktos noteiktajos gadījumos, tad Pasūtītājam ir tiesības ieturēt līguma saistības izpildes nodrošinājumu pilnā apmērā.

8.12. Gadījumos, kad notiek atkāpšanās no Līguma izpildes, tad Izpildītājam ir pienākums atmaksāt priekšapmaksas nodrošinājuma daļu, kas atbilst neizpildītajai un/vai no Pasūtītāja puses nepieņemtajai Darbu daļai. Gadījumā, ja Darbi nav uzsākti, tad Izpildītājs atmaksā priekšapmaksas nodrošinājumu pilnā apmērā. Dotais punkts nav spēkā, ja priekšapmaksas nodrošinājums netiek paredzēts.

9. Nobeiguma noteikumi 

9.1. Visas domstarpības, kas ir saistītas ar Līguma izpildi, Puses risina pārrunu ceļā, bet, ja vienošanos nav iespējams panākt 15 (piecpadsmit) kalendāro dienu laikā, tad tiesā, Latvijas Republikas normatīvajos aktos noteiktā kārtībā.

9.2. Pušu strīdi, kas rodas Darbu un materiālu kvalitātes novērtēšanā Darbu veikšanas vai garantijas termiņa laikā, risināmi, pieaicinot neatkarīgu(s) sertificētu(s) ekspertu(s) vai valsts ekspertīzes institūcijas, un ekspertīzes izdevumus sedz Puse, kura saskaņā ar ekspertīzes slēdzienu ir vainojama. Ja ekspertīze nekonstatē pārkāpumus, ekspertīzes izdevumus sedz Puse, kura ekspertīzi ierosinājusi.

9.3. Ja kāds no Līguma punktiem neparedzētu apstākļu dēļ tiek atzīts par spēkā neesošu vai likumam neatbilstošu, tas neietekmē citu Līgumā pielīgto saistību izpildi, kuras netiek skartas sakarā ar šīm izmaiņām.

9.4. Nevienai no Pusēm nav tiesību nodot šajā Līgumā noteiktās saistības trešajai personai bez otras Puses rakstiskas piekrišanas. Pasūtītājs Līguma izpildes laikā rodoties attiecīgai situācijai, izvērtēs, vai Līguma izpildes tiesību nodošana trešajai personai ir tiesiski pieļaujama un nerada normatīva regulējuma pārkāpumu.

9.5. Šī līguma noteikumi ir saistoši Pusēm un pilnā apmērā pāriet uz Pušu tiesību un saistību pārņēmējiem.

9.6. Attiecības, kuras nav atrunātas Līguma tekstā, tiek regulētas saskaņā ar Latvijas Republikas normatīvajiem aktiem.

9.7. Visi Līguma grozījumi ir noformējami rakstveidā un iegūst spēku ar brīdi, kad tos parakstījuši abas Puses.

9.8. Par rekvizītu maiņu, kā arī par izmaiņām īpašnieku vai amatpersonu ar paraksta tiesībām sastāvā, Puses informē viena otru 10 (desmit) darba dienu laikā. Ja kāda no Pusēm neinformē otru Pusi par savu rekvizītu maiņu šajā Līgumā noteiktajā termiņā, tas uzņemas atbildību par visiem zaudējumiem, kas šajā sakarā varētu rasties otrai Pusei. 

9.9. Ja rakstveida informāciju sūta pa pastu, uzskatāms, ka informācija adresātam paziņota septītajā dienā pēc tās nodošanas pastā. 

9.10. Pasūtītājs par pārstāvi šī Līguma saistību izpildes uzraudzībai norīko ________________________________________________________. 

9.11. Izpildītājs par atbildīgo Līguma saistību izpildes organizēšanai un nodrošināšanai norīko ______________________________________ uz __ (_______) lapām un parakstīts ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītā laika zīmoga datums.

9.12. Pielikumā:

8.13.1. 1.pielikums – 

8.13.2. 2.pielikums – 

8.13.3. 3.pielikums – 

8.13.4. 4.pielikums –   

9. Pušu rekvizīti un paraksti

	Pasūtītājs:
	
	Izpildītājs:

	Daugavpils valstspilsētas pašvaldība

Reģ. Nr. 90000077325

Kr. Valdemāra iela 1, Daugavpils, LV-5401

Valsts kase,  

kods TRELLV2

n/k LV34TREL980200309200B, 

e-pasts: info@daugavpils.lv
_______________________________


	
	SIA “__________________”

Reģistrācijas Nr. 
Juridiskā adrese:
Bankas nosaukums: 

Bankas kods: 

Konts: 
__________________________________


� Informāciju par to, kā ieinteresētais piegādātājs var pieteikties kā nolikuma saņēmējs e-konkursu apakšsistēmā izsludinātajās iepirkuma procedūrās – � HYPERLINK "https://www.eis.gov.lv/EIS/Publications/PublicationView.aspx?PublicationId=883" �https://www.eis.gov.lv/EIS/Publications/PublicationView.aspx?PublicationId=883�.


� Būvdarbi – atbilstoši Būvniecības likuma 09.07.2013. 1. panta (2) daļu, būvniecības procesa sastāvdaļa, darbi, kurus veic būvlaukumā vai būvē, lai radītu būvi, novietotu iepriekš izgatavotu būvi vai tās daļu, pārbūvētu, atjaunotu, restaurētu, iekonservētu, nojauktu būvi vai ierīkotu inženiertīklu.


� Publiska  ēka - atbilstoši Ministru kabineta 19.10.2021.  noteikumu Nr. 693 “Būvju vispārīgo prasību būvnormatīvs LBN 200-21” 3.28. punktam, ēka, kurā vairāk nekā 50 % ēkas kopējās platības ir publiskas telpas vai telpas publiskas funkcijas nodrošināšanai, vai inženierbūve, kura paredzēta publiskai lietošanai (piemēram, estrādes, stadioni). Publiska telpa - atbilstoši Ministru kabineta 19.10.2021.  noteikumu Nr. 693 “Būvju vispārīgo prasību būvnormatīvs LBN 200-21” 3.29. punktam, nedzīvojama telpa (izņemot ražošanas, tehniskās un līdzīga lietojuma telpas), kurā strādā darbinieki vai dažādus pakalpojumus var saņemt apmeklētāji (piemēram, skatītāji, pacienti, klienti, pircēji, pasažieri, studenti, audzēkņi).


� Vienkāršota atjaunošana- atbilstoši Ministru kabineta 01.10.2024.  noteikumu Nr. 529 “ Ēku būvnoteikumi” 5.15. punktam, būvdarbi, kuru rezultātā ēkā vai tās daļā veic funkcionālus vai tehniskus uzlabojumus, nemainot ēkas nolietojušos nesošos elementus vai konstrukcijas, būvapjomu un lietošanas veidu un neskarot ēkas fasādi.


� Vienkāršota pārbūve- atbilstoši Ministru kabineta 02.09.2014. noteikumu Nr.529 “Ēku būvnoteikumi” 1.16.punktam, būvdarbi, kuru rezultātā ēkas nesošajās konstrukcijās veic ailu (piemēram, logu, durvju, lūku, inženiertīklu šahtu vai šķērsojumu) jaunu būvniecību, pārbūvi vai nojaukšanu, kā arī ēkas ārējo kāpņu, pandusa vai terases jaunu būvniecību, pārbūvi vai nojaukšanu.


� Atjaunošana – atbilstoši Būvniecības likuma 1. panta ceturtajai daļai, būvdarbi, kuru rezultātā ir nomainīti nolietojušies būves nesošie elementi vai konstrukcijas vai veikti funkcionāli vai tehniski uzlabojumi, nemainot būves apjomu vai nesošo elementu nestspēju. Būve – atbilstoši Būvniecības likuma 1. panta trešajai daļai, būvdarbu rezultātā radusies ar zemi vai gultni saistīta ķermeniska lieta (ēka vai inženierbūve), kurai ir nosakāms būves lietošanas veids.


� Pārbūve – atbilstoši Būvniecības likuma 09.07.2013. 1. panta (9) daļu, būvdarbi, kuru rezultātā ir mainīts būves vai tās daļas apjoms vai pastiprināti nesošie elementi vai konstrukcijas, mainot vai nemainot lietošanas veidu. Būve – atbilstoši Būvniecības likuma 09.07.2013. 1. panta (3) daļu, būvdarbu rezultātā radusies ar zemi vai gultni saistīta ķermeniska lieta (ēka vai inženierbūve), kurai ir nosakāms būves lietošanas veids.


� Daudzdzīvokļu dzīvojamā ēka- atbilstoši Ministru kabineta 19.10.2021.  noteikumu Nr. 693 “Būvju vispārīgo prasību būvnormatīvs LBN 200-21” 3.8. punktam, ēka  ar trim un vairākiem dzīvokļiem, kurā ieeja dzīvokļos ir no koplietošanas kāpņu telpas, gaiteņa vai galerijas;


� Koplietošanas telpas- atbilstoši Ministru kabineta 19.10.2021.  noteikumu Nr. 693 “Būvju vispārīgo prasību būvnormatīvs LBN 200-21” 3.15. punktam, nedzīvojamas telpas, tai skaitā kāpņu telpas, gaiteņi, kas paredzētas piekļuvei publiskajām telpām vai dzīvokļiem, telpas koplietošanas inženiersistēmu izvietošanai, citas iedzīvotāju kopīgai izmantošanai paredzētas telpas (piemēram, sporta zāles, terases, atpūtas telpas);


� Dzīvoklis- atbilstoši Ministru kabineta 19.10.2021.  noteikumu Nr. 693 “Būvju vispārīgo prasību būvnormatīvs LBN 200-21” 3.9. punktam, telpu grupa, kas aprīkota ar attiecīgiem inženiertīkliem un iekārtām un kurā ir vismaz viena dzīvojamā telpa, kā arī virtuve vai virtuves niša un sanitārtehniskā telpa.


� Skatīt – � HYPERLINK "https://www.latvijasbuvnieki.lv/wp-content/uploads/2019/09/20190802_generalvienosanas_final-redakcija_ar_pielikumu_konsolideta.pdf" �https://www.latvijasbuvnieki.lv/wp-content/uploads/2019/09/20190802_generalvienosanas_final-redakcija_ar_pielikumu_konsolideta.pdf�.


� Pretendentam jānorāda vai tā uzņēmuma statuss atbilst mikro, maza, vidēja vai liela uzņēmuma statusam. Skatīt –  � HYPERLINK "https://www.iub.gov.lv/lv/skaidrojums-mazie-un-videjie-uznemumi" �https://www.iub.gov.lv/lv/skaidrojums-mazie-un-videjie-uznemumi�.


� Atbildīgajam būvdarbu vadītājam ar pretendentu līguma izpildē jābūt noslēgtam darba līgumam (skatīt – � HYPERLINK "https://likumi.lv/ta/id/269069#p95" �https://likumi.lv/ta/id/269069#p95�).


� Pretendentam jāizvērtē vai persona, uz kuras iespējām tas balstās, vienlaikus nav apakšuzņēmējs. 


� Pretendentam jāizvērtē vai apakšuzņēmējs, kuru tas plāno piesaistīt līguma izpildei, vienlaikus nav persona, uz kuras iespējām tas balstās.


� Pretendents, nododot darbu daļu apakšuzņēmējam, nodod konkrētus darbu veidus (darbu pozīcijas) pilnā apmērā. Gadījumā, ja pretendents balstās uz personas iespējām, tad tā jānorāda arī kā apakšuzņēmējs pat tad, ja tam nododamo veicamo būvdarbu vai sniedzamo pakalpojumu vērtība ir mazāka par 10000,00 EUR.


� Pretendentam jānorāda vai apakšuzņēmēja uzņēmuma statuss atbilst maza vai vidēja uzņēmuma – MVU – statusam. Skatīt –  � HYPERLINK "https://www.iub.gov.lv/lv/skaidrojums-mazie-un-videjie-uznemumi" �https://www.iub.gov.lv/lv/skaidrojums-mazie-un-videjie-uznemumi�.


� Grafiku sastāda pieņemot, ka darbu izpilde sastāda 60 (sešdesmit) kalendārās dienas jeb 2 mēnešus, pieņemot, ka vienā mēnesī ir 30 dienas.


� Galvenais būvizstrādājums – ikviens iestrādāšanai būvē paredzēts izstrādājums vai rūpnieciski izgatavota konstrukcija. Informācija jāsniedz tikai par sarakstā norādīto būvizstrādājumu. Sarakstu nav nepieciešams papildināt.

